**DĖL ROKIŠKIO RAJONO SAVIVALDYBĖS 2021 METŲ SOCIALINIŲ PASLAUGŲ**

**PLANO PATVIRTINIMO**

2021 m. balandžio 30 d. Nr.

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 12 punktu, Lietuvos Respublikos socialinių paslaugų įstatymo 13 straipsnio 2 dalimi, Lietuvos Respublikos Vyriausybės 2006 m. lapkričio 15 d. nutarimu Nr. 1132 ,,Dėl Socialinių paslaugų planavimo metodikos patvirtinimo“ 2 punktu, Lietuvos Respublikos socialinės apsaugos ir darbo ministro 2007 m. balandžio 12 d. įsakymu Nr. A1-104 ,,Dėl Socialinių paslaugų plano formos ir Socialinių paslaugų efektyvumo vertinimo kriterijų patvirtinimo‘‘, Rokiškio rajono savivaldybės taryba

n u s p r e n d ž i a:

Patvirtinti Rokiškio rajono savivaldybės 2021 metų socialinių paslaugų planą (pridedama).

Sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu: Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Zita Čaplikienė

PATVIRTINTA

Rokiškio rajono savivaldybės tarybos

2021 m. balandžio 30 d. sprendimu Nr. TS-

**ROKIŠKIO RAJONO SAVIVALDYBĖS 2021M. SOCIALINIŲ PASLAUGŲ**

 **PLANAS**

**I. ĮVADAS**

 **1. Bendra informacija**

 Rokiškio rajono savivaldybės socialinių paslaugų 2021 metų planas (toliau – Planas) rengiamas vadovaujantis 2006 m. lapkričio 15 d. Lietuvos Respublikos Vyriausybės nutarimu Nr. 1132 ,,Dėl Socialinių paslaugų planavimo metodikos patvirtinimo“.

 Šio plano tikslai atitinka Lietuvos Respublikos Vyriausybės programos įgyvendinimo plano, patvirtinto 2017 m. kovo 13 d. nutarimu Nr.167, prioritetus, kurių vienas yra darni, atsakinga ir sveika visuomenė. Šios programos viena iš krypčių – skurdo, socialinės atskirties ir pajamų nelygybės mažinimas, užimtumo skatinimas:

 plėtoti nestacionarias socialines paslaugas, didinti jų prieinamumą ir gerinti kokybę;

 plėtoti stacionarias socialines paslaugas, didinti jų prieinamumą ir gerinti kokybę;

 plėsti socialinių paslaugų infrastuktūrą, gerinti materialinę bazę ir teikti naujas socialines paslaugas;

 kurti kompleksiškai teikiamų paslaugų sistemą, kuri sudarytų galimybes kiekvienam vaikui, neįgaliajam ar jo šeimai (globėjams, rūpintojams) gauti individualias pagal poreikius paslaugas ir reikiamą pagalbą bendruomenėje, o kiekvienam likusiam be tėvų globos vaikui augti saugioje ir jo raidai palankioje biologinėje , jos nesant – įtėvių, globėjų šeimoje.

 **2. Socialinių paslaugų teikimo ir plėtros tikslai**

 Rokiškio rajono savivaldybės socialinių paslaugų teikimo ir plėtros tikslai:

 užtikrinti nestacionarių socialinių paslaugų teikimą rajono gyventojams bei plėtoti nestacionarias paslaugas kaip alternatyvą stacionarioms paslaugoms. Teikti socialinės priežiūros paslaugas, siekiant kuo ilgiau išlaikyti šių asmenų savarankiškumą kasdieninėje veikloje;

 gerinti socialinių įgūdžių ugdymo ir palaikymo paslaugų teikimo kokybę socialinių problemų turinčioms šeimoms ir jose gyvenantiems vaikams, siekiant kuo geresnių rezultatų, kad būtų užtikrintas šių šeimų savarankiškumo ugdymas kasdieniniame gyvenime;

 suteikti palydimąją globos paslaugą, pasirengiant savarankiškam gyvenimui, jaunuoliams po institucinės globos;

 vystyti dienos ir trumpalaikės socialinės globos paslaugas institucijoje ir namuose siekiant išvengti socialinės atskirties; tęsti projekto įgyvendinimą ,,Integrali pagalba į namus“, sukuriant ir plėtojant kokybiškos integralios pagalbos (socialinės globos ir slaugos) teikimo namuose sistemą neįgaliems asmenims ir senyvo amžiaus asmenims, gyvenantiems Rokiškio rajono savivaldybės teritorijoje;

 organizuoti socialinės reabilitacijos paslaugų neįgaliesiems bendruomenėje projektų vertinimą ir įgyvendinimą;

 formuoti vieningą kompleksinę socialinių paslaugų organizavimo ir teikimo sistemą, įgyvendinti Europos Sąjungos fondų investicijų veiksmų programos priemonės ,,Kompleksinės paslaugos šeimai“ projektą;

 gerinti teikiamų socialinių paslaugų kokybę bei užtikrinti informacijos apie socialines paslaugas prieinamumą gyventojams;

 teikiant socialines paslaugas aktyviai bendradarbiauti su kitomis rajono institucijomis ir organizacijomis (Užimtumo tarnyba, vaiko teisių apsaugos tarnybomis, policija, švietimo, sveikatos priežiūros įstaigomis, nevyriausybinėmis organizacijomis bei kitomis įstaigomis ir organizacijomis);

 gerinti socialinių paslaugų teikimo kokybę vaikams, likusiems be tėvų globos, bendruomeniniuose namuose ir šeimynose;

 suteikti intensyvios krizių įveikimo pagalbos paslaugas vaikams ir šeimoms nukentėjusiems nuo patirto smurto, prievartos, nustatyto vaiko apsaugos poreikio ar kitų priežasčių, dėl kurių negali naudotis savo gyvenamąja vieta;

 taikyti atvejo vadybą suteikiant šeimoms kompleksinę pagalbą, kuri ne tik padėtų išspręsti vaiko ir šeimos problemas, bet ir sudarytų sąlygas šeimai pačiai siekti reikiamų pokyčių, užtikrinančių vaiko saugumą, jo interesus;

 skatinti globėjų (rūpintojų) paiešką, veiklą, siekti, kad vaikai, netekę tėvų globos, būtų kuo rečiau apgyvendinti institucinėje globos įstaigoje;

 pagalba globėjams (rūpintojams) ir įvaikintojams, konsultavimo bei mokymų organizavimo paslaugų teikimas, suteikiant žinių ir kompetencijų, reikalingų auginant globojamus (rūpinamus) ir įvaikintus vaikus;

 skatinti savanorystės veiklą, teikiant socialines paslaugas, stengtis maksimaliai pasinaudoti savanorių pagalba;

 kurti vaikų dienos centrus arčiau jų gyvenamosios vietos, į paslaugų teikimą įtraukiant vietos bendruomenę;

 akredituoti įstaigas teikiančias socialinės priežiūros paslaugas Rokiškio rajono gyventojams;

 atsižvelgiant į pandemijos grėsmę ir ekstremalios situacijos keliamą itin didelį pavojų senyvo amžiaus asmenims bei asmenims, turintiems lėtinių ligų, užtikrinti jiems gyvybiškai svarbių paslaugų teikimą.

 **3. Socialinių paslaugų plano rengėjai**

|  |  |  |  |
| --- | --- | --- | --- |
| Eil.Nr. | Socialinių paslaugų plano rengėjų vardai, pavardės | Darbovietė | Pareigų pavadinimas |
| 1,  | Vitalis Giedrikas | Rokiškio rajono savivaldybės administracijos Socialinės paramos ir sveikatos skyrius | Vedėjas |
| 2. | Zita Čaplikienė  | Rokiškio rajono savivaldybės administracijos Socialinės paramos ir sveikatos skyrius | Vedėjo pavaduotoja |
| 3. | Dalia Zibolienė | Rokiškio rajono savivaldybės administracijos Socialinės paramos ir sveikatos skyrius | Vyriausioji specialistė |
| 4. | Jolanta Paukštienė | Rokiškio socialinės paramos centras | Direktorė |
|  5. | Elona Adomavičienė | Obelių socialinių paslaugų namai  | Direktorė |
| 6. | Birutė Šlikienė | Rokiškio rajono savivaldybės administracija | Tarpinstitucinio bendradarbiavimo koordinatorė (vyr. specialistė) |
| 7.  | Gediminas Kriovė | Rokiškio rajono savivaldybės administracija | Jaunimo reikalų koordinatorius (vyr. specialistas) |

**II. BŪKLĖS ANALIZĖ**

**4. Savivaldybės socialinės ekonominės ir demografinės situacijos įvertinimas**

 **4.1. Vidutinis metinis gyventojų skaičius ir sudėtis**

|  |  |  |
| --- | --- | --- |
| Eil. Nr. | Rodiklis | Gyventojų (šeimų) skaičius |
| 1  |  2 | 3 |
| 1. | Gyventojų skaičius | 28072 |
|  | iš jų: |  |
| 1.1. | mieste | 13281 |
| 1.2. | kaime | 14791 |
| 2. | Iš bendro gyventojų skaičiaus: |  |
| 2.1. | pensinio amžiaus neįgalūs asmenys | 2034 |
| 2.2. | darbingo amžiaus neįgalūs asmenys | 1275 |
| 2.3. | jaunimas (14–29 m.)  | 4934 |
| 2.4. | pagyvenę asmenys (65 ir vyresni)  | 6940 |
| 2.5. | vaikai, kuriems nustatytas neįgalumas | 161 |
| 3. | Vaikai (iki 18 m.)  | 4049 |
|  | iš jų : |  |
| 3.1. | socialinės rizikos vaikai | 340 |
| 3.2. | socialinės rizikos šeimos | 170 |

 **4.2. Gyventojų socialinių paslaugų poreikius sąlygojantys veiksniai**

 Gyventojų socialinių paslaugų poreikius ir socialinio tinklo kūrimąsi sąlygoja išorės aspektai ir vidiniai veiksniai.

 **Išorės aspektai.** Socialinių paslaugų poreikiui ir tinklo plėtojimui rajone turi įtakos politiniai veiksniai ir jų pokyčiai, įtakojantys socialinės apsaugos politiką Lietuvoje: Lietuvos Respublikos įstatymai, Vyriausybės nutarimai ir kiti teisės aktai, reglamentuojantys socialinių paslaugų teikimą.

 Vykdant Socialinių paslaugų įstatymą, daug dėmesio skiriama socialinių paslaugų tikslingumui, efektyvumui, kokybei. Jame numatytos valstybinės dotacijos socialinėms paslaugoms, teikiamoms asmenims su sunkia negalia, tai įpareigoja sukurti ir šių paslaugų teikimui reikalingą infrastuktūrą.

 Planuojant ir organizuojant socialinių paslaugų teikimą, orientuojamasi į Lietuvos Respublikos socialinės apsaugos ir darbo ministerijos įgyvendinamas užimtumo ir socialinės politikos priemones ir vykdomas projektus.

 Svarbiausi uždaviniai yra kokybiškas socialinių paslaugų teikimas, tenkinant gyventojų socialinių paslaugų poreikius, skurdo ir socialinės atskirties mažinimas.

 **Vidiniai veiksniai**. 2020 m. Rokiškio rajone gyveno 7736 asmenys, sulaukę pensinio amžiaus, t. y. beveik ketvirtadalis gyventojų yra pensinio amžiaus, darbingo amžiaus gyventojų yra 16701. Demografinė padėtis taip pat nėra gera, kiekvienais metais mažėja vaikų gimstamumas, didėja mirtingumas. Gyventojų senėjimas, nedarbas, piktnaudžiavimas alkoholiu, sudėtinga ekonominė situacija, jaunumo migracija – visa tai sąlygoja didėjantį socialinių paslaugų- tiek ilgalaikės ir trumpalaikės socialinės globos, tiek ir pagalbos į namus paslaugų bei socialinių paslaugų socialinę riziką patiriančios šeimoms poreikį.

 2020 m. Rokiškio socialinės paramos centras (toliau – Centras) vykdė šias funkcijas: teikė rajono gyventojams bendrąsias ir specialiąsias, socialinės globos paslaugas. Pagalbą į namus gavo 172 rajono gyventojų: Rokiškio miesto, Obelių, Pandėlio, Jūžintų, Juodupės Rokiškio kaimiškosios seniūnijose. 2020 m. dienos socialinės globos paslaugos namuose suteiktos 55 asmeniui, turintiems sunkią negalią. Vykdant ,,Integralios pagalbos projektą“ paslaugos suteiktos 45 asmenims. Integralią pagalbą teikė dvi komandos, įsigytos dvi transporto priemonės, du mobilūs keltuvai, dvi mobilios vonios įrangos, masažo stalas, masažo kėdė. Komandas sudaro slaugytojos, padėjėjai, masažuotoja.

 Rokiškio socialinės paramos centro Jūžintų dienos ir trumpalaikės socialinės globos centre buvo teikiamos trumpalaikės socialinės paslaugos 22 asmenims, turintiems negalią. Socialinių įgūdžių ugdymo ir palaikymo paslaugos Jaunuolių centre buvo teikiamos 17 asmenų, turinčių negalią.

 Rokiškio socialinės paramos centro Šeimos ir vaiko gerovės centras veiklą pradėjo 2018 m. liepos 1 d., perkėlus į jį dirbti 16 (15,75 etato) seniūnijų socialinių darbuotojų darbui su socialinės rizikos šeimomis. Pradžioje buvo įdarbinti 3 atvejo vadybininkai, kuriais persikvalifikavo socialiniai darbuotojai. 2020 m. pradėjo dirbti 5 atvejo vadybininkai. Atvejo vadybininkai kartu su socialiniais darbuotojais turėjo pervertinti 170 šeimų, įrašytų į Rokiškio rajono savivaldybės teritorijoje gyvenančių socialinės rizikos šeimų, auginančių vaikus, apskaitą. Taip pat atlikti atvejo vadybą šeimoms, apie kurių problemas, nesaugią aplinką nuolat gauna informaciją iš Valstybės vaiko teisių apsaugos ir įvaikinimo tarnybos, savivaldybių administracijų, rajono seniūnų, švietimo įstaigų, bendruomenių. 2020 m. inicijuoti 430 atvejo vadybos posėdžiai.

 Centro atvejo vadybininkai ir socialiniai darbuotojai skatina paslaugas teikiamų šeimų atstovus dalyvauti grupiniuose psichoterapiniuose užsiėmimuose, pozityvios tėvystės mokymuose, psichologo individualiose konsultacijose, mediacijoje, taip stiprinti tėvystės įgūdžius, pažinti save, mokytis savarankiškai spręsti kylančias problemas.

 Šeimos ir vaiko gerovės centro šeimos centro transporto paslauga naudojosi 138 kartus. Dažniausiai klientai vežami į priklausomybių ligų centrus, konsultacines poliklinikas, Vilniaus vaiko raidos centrą, Vilniaus Santaros klinikas.

 Globos centras – Rokiškio socialinės paramos centro padalinys, kurio tikslas – vykdant institucinės globos pertvarką, užtikrinti įvaikintiems vaikams, budinčių globotojų, socialinių globėjų, giminaičių globojamiems (rūpinamiems) vaikams, patiems globėjams, globotojams, įtėviams ar asmenims, ketinantiems jais tapti, suteikti konsultacinę, psichosocialinę, teisinę ir kitą pagalbą siekiant tinkamo vaiko, įvaikio ugdymo ir auklėjimo šeimai artimoje aplinkoje.

 2020 m. Globos centras teikė globėjų ir įtėvių mokymo ir konsultavimo (toliau – GIMK) paslaugas, sudarė tarpusavio bendradarbiavimo sutartis su budinčiais globotojais. 2020 m. Globos centre buvo parengta 8 globėjų (rūpintojų) šeimos ir 1 budinčiųjų globotojų šeima. Globos centro darbuotojos šeimoms vidutiniškai per mėnesį suteikia 173 paslaugas.

 Vadovaujantis Lietuvos Respublikos Vyriausybės 2020-04-08 nutarimu Nr.359 nuo 2020 metų gegužės mėn. Rokiškio rajono savivaldybė perėmė Obelių vaikų globos namų steigėjo teises iš Lietuvos Respublikos socialinės apsaugos ir darbo ministerijos. Rokiškio rajono savivaldybės taryba 2020-05-11 sprendimu Nr. TS-129 pervardino Obelių vaikų globos namus į Obelių socialinių paslaugų namus ir patvirtino naujus įstaigos nuostatus. Obelių socialinių paslaugų namai yra stacionari socialines paslaugas teikianti įstaiga, kurioje veikia keli padaliniai. Bendruomeniniai vaikų namai veikia keturiuose individualiuose namuose – po du Obeliuose ir Rokiškyje. Bendruomeniniuose namuose gyvena 30 vaikų, 15 jų – Rokiškio rajono gyventojai. Krizių centre per metus specialiosios ir bendrosios socialinės paslaugos buvo suteiktos 9 šeimoms ir 22 vaikams. 2020 m. įstaigoje buvo teikiama palydimosios globos paslauga 18 jaunuolių. Palydimosios globos paslauga buvo teikiama su apgyvendinimu ir be jo. Pasibaigus projektui, ši paslauga nebeteikiama. 2020 m. gruodžio mėnesį buvo akredituotas vaikų dienos centras, nustatyta 15 vietų. Įstaiga taip pat teikia trumpalaikio apgyvendinimo paslaugas socialinės rizikos vaikams, laikinai likusiems be tėvų globos. Per metus ši paslauga buvo suteikta 10 vaikų. 2020 m. steigėjas patvirtinimo naujus įstaigos paslaugų teikimo įkainius ir šiuo metu Obelių socialinių paslaugų namai teikia asmens higienos priežiūros paslaugas. Miestelio gyventojams sudaryta galimybė gauti asmens higienos paslaugas.

 **Centro socialiniai partneriai:**

Rokiškio rajono savivaldybės administracijos Socialinės paramos ir sveikatos skyrius teikia metodinę paramą įstaigos veiklos klausimais, dalyvauja įstaigos renginiuose, dalykinio pobūdžio susirinkimuose įstaigos padaliniuose.

 Rokiškio ,,Rotary“ klubas visokeriopai remia neįgalių vaikų užimtumo veiklą.

 Lietuvos Raudonojo Kryžiaus draugija Rokiškio skyrius sudaro centro darbuotojams ir klientams sąlygas susipažinti su komiteto veikla, ypač jaunimo veikla, kasmet prisideda prie paramos dalijimo Centro globotiniams, dalijasi gaunama metodine medžiaga savanorystės klausimais, kviečia į savo organizuojamus renginius.

#  Panevėžio apskrities vaiko teisių apsaugos skyrius Rokiškio rajone teikia metodinę paramą Centro specialistams, konsultuoja jų lankomas socialinės rizikos šeimas teisių apsaugos, globos (rūpybos), įvaikinimo ir teisės pažeidimų prevencijos klausimais. Lankosi socialinės rizikos šeimose kartu su Centro specialistais.

 Rokiškio krašto muziejus organizuoja edukacines programas socialinę atskirtį patiriančioms šeimoms.

 Rokiškio ,,Carito“ organizacija, reikalui esant, aprūpina pagalbos stokojančius drabužiais, avalyne, vienkartiniais maisto daviniais. Gaunančius menkas pajamas nuolat aprūpina karštu maisto daviniu.

 VšĮ Rokiškio pirminės asmens sveikatos priežiūros centras pagal dvišalę bendradarbiavimo sutartį teikia gydymo ir slaugos paslaugas mūsų Centro klientams, dirbant komandinio darbo principu kartu su mūsų Centro specialistais.

 Užimtumo tarnyba konsultuoja įstaigą dėl profesinio mokymo galimybių, nuolat informuoja apie laisvas registruotas darbo vietas, supažindina su darbo rinkos tendencijomis. Kviečia į savo renginius darbdaviams.

 Panevėžio apygardos probacijos tarnybos probacijos skyrius pagal bendradarbiavimo sutartį siunčia į mūsų įstaigą asmenis, kuriems yra teismo priteista atidirbti nustatytą auklėjamojo pobūdžio valandų skaičių socialinėse įstaigose.

 Pedagoginė psichologinė tarnyba teikia metodinę paramą mūsų įstaigos specialistams. Informuoja apie mokymus.

 Su Rokiškio visuomenės sveikatos biuru organizuojami bendri projektai. Ypač biuro specialistų skaitomomis paskaitomis naudojasi Obelių savarankiško gyvenimo namų gyventojai.

 Rajono ir miesto ikimokyklinio ugdymo bei kitos švietimo įstaigos įvairiomis progomis su edukacinėmis programėlėmis aplanko Vaikų dienos centro neįgalius ir sutrikusio intelekto vaikus.

 Skemų socialinės globos namais pagal kompetenciją organizuojami bendri susitikimai, pasitarimai bei kitokio pobūdžio renginiai su socialinių įgūdžių ugdymo ir palaikymo dienos centro jaunuoliais. Dalinasi žiniomis ir patirtimi, keičiasi tarpusavyje informacija apie vykdomą veiklą, planuojamus renginius . Dalyvauja projektuose partnerystės pagrindu.

 Rokiškio bendruomenė „Velykalnis“ pagal kompetenciją organizuoja bendrus susitikimus pasitarimus bei kitokio pobūdžio renginius. Dalinasi žiniomis ir patirtimi, Dalyvauja projektuose partnerystės pagrindu.

 VšĮ Saviugdos centras organizuoja ir teikia asmeninio asistento, psichologo ir kitas paslaugas, vykdant projektą ,,Kompleksinių paslaugų teikimas Rokiškio rajone“.

 Rokiškio rajono savivaldybės Juozo Keliuočio viešoji biblioteka pagal kompetenciją organizuoja bendrus susitikimus, pasitarimus bei kitokio pobūdžio renginius. Dalinasi žiniomis ir patirtimi, kaičiasi tarpusavyje informacija apie vykdomą veiklą, dalyvauja projektuose partnerystės pagrindu.

 Tarptautiniai ryšiai. Tęsiamas bendradarbiavimas su Vokietijos Respublikos Maltos ordino Estenfeldo miesto savanoriais, kurie kasmet su labdaros siunta aplanko rajono seniūnijas, Obelių socialinių paslaugų namus, Skemų socialinės globos namus, ligonines, kaimų bendruomenes.

 **4.3. Kiti rodikliai**

 2020 m. gruodžio 31 d. savivaldybės teritorijoje gyveno 28072 žmonės, kasmet pastebimas nuolatinis gyventojų mažėjimas.

**Gimstamumas ir mirtingumas**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **2014 m.** | **2015 m.**  | **2016 m.** | **2017 m.** | **2018 m.** | **2019 m.** | **2020 m.** |
| Gimusių skaičius | 274 | 251 | 221 | 226 | 227 | 182 | 156 |
| Mirusių skaičius | 608 | 579 | 587 | 592 | 574 | 540 | 585 |

 Naujausia statistika skelbia, kad per 12 metų vaikų skaičius nuo gimimo iki 17 metų Lietuvoje sumažėjo 22 proc. 2020 m. Rokiškio rajone gimė 156 vaikai. Mirtingumas Rokiškio rajone, palyginti su 2019 m., padidėjo – mirė 585 gyventojas.

 **4.4. Situacija Rokiškio rajono darbo rinkoje** **2020 metais**

 Vadovaudamasi Lietuvos Respublikos socialinės apsaugos ir darbo ministro 2018 m. gruodžio 12 d. įsakymo Nr. A1-715 ,,Dėl Užimtumo didinimo programos, skirtos užimtumo skatinimo ir motyvavimo paslaugų nedirbantiems ir socialinę paramą gaunantiems asmenims modeliui įgyvendinti, rengimo tvarkos aprašo patvirtinimo“ pakeitimu, jau antri metai Rokiškio rajono savivaldybė dalyvauja Užimtumo skatinimo ir motyvavimo paslaugų nedirbantiems ir socialinę paramą gaunantiems modelio įgyvendinime. Svarbiausi dalyvavimo atrankos kriterijai – aukštas nedarbo lygis ir nemažas skaičius ilgalaikių bedarbių. Modeliui įgyvendinti skirta Lietuvos valstybės biudžeto specialioji tikslinė dotacija – 87,00 tūkst. eurų.

 Vidutinis metinis nedarbas Rokiškio rajone ženkliai išaugo: nuo 12,8 proc. 2020 m. sausio 1 d., nuo 2020 m. liepos mėn. – 17,2 proc., o metų pabaigoje – iki 21,7 proc.

 Nedarbo lygis Rokiškio rajone, palyginti su šalies vidurkiu, viršija 5,6 proc. Per 2020 m. darbdaviai užregistravo 1842 laisvų darbo vietų (81,65 proc. nuolatiniam darbui).

 Šalyje 2020 m. gruodžio pabaigoje (IV ketv.) buvo 134,5 tūkst. bedarbių, nedarbo lygis 2020 m. sudarė 8,7 proc. ir buvo 2,2 procentinio punkto didesnis nei 2019 m. Vyrų nedarbas sudarė 9,3 proc. , moterų – 7,7, proc. Darbo jėgai priskiriamų asmenų buvo 1 mln. 484, 1 tūkst., per metus jų skaičius padidėjo 13,7 proc. 2020 m. buvo 886,1 tūkst. ekonomiškai neaktyvių 65 metų ir vyresnių gyventojų, iš jų 59,2 proc. – senatvės pensininkai ar išankstinės pensijos gavėjai.

**Nedarbo lygis šalyje, apskrityje, Rokiškio rajone**

|  |  |  |  |
| --- | --- | --- | --- |
| **Nedarbo lygis, proc.** | 2021-01-01 | 2020-01-01 | 2020 m.vidutinis metinis (vidurkis) |
| Šalyje | 16,1 | 8,7 | 12,6 |
| Panevėžio apskrityje | 18,0 | 9,7 | 14,1 |
| Rokiškio rajone, iš jų: | 21,7 | 12,8 | 17,7 |
|  vyrų | 21,9 | 12,8 | 17,7 |
|  moterų | 21,4 | 12,7 | 17,6 |
|  jaunimo iki 29 m.  | 16,9 | 6,5 | 11,7 |
|  vyresnių nei 50 m. asmenų | 23,0 | 13,9 | 19,2 |
|  |  |  |  |

**Registruoti bedarbiai Rokiškio rajono seniūnijose 2021 m. sausio 1 d.**

|  |  |
| --- | --- |
| **Registruoti bedarbiai pagal seniūnijas 2021 m. sausio 1 d.** | Asmenų skaičius |
| Kazliškio sen. | 79 |
| Kamajų sen. | 207 |
| Kriaunų sen. | 109 |
| Obelių sen. | 342 |
| Pandėlio sen. | 306 |
| Panemunėlio sen. | 165 |
| Rokiškio kaimiškoji sen. | 467 |
| Jūžintų sen. | 171 |
| Juodupės sen. | 472 |
| Rokiškio miesto sen. | 1301 |
| ***Iš viso registruotų 2021-01-01*** | ***3619*** |

**Bedarbių registracija 2020 m. gruodžio 31 d.**

|  |  |
| --- | --- |
| **Per 2020 m. bedarbiais užregistruota** | Iš viso |
| Rokiškio skyrius | 4016 |
| Iš jų: |  |
|  vyrų | 2230 |
|  moterų | 1786 |
|  jaunimo iki 29 m. amžiaus | 1246 |
|  vyresnių nei 50 m. asmenų | 1297 |
|  kaimo gyventojų | 2208 |
|  absolventų | 136 |
|  neįgaliųjų | 325 |
| Vidutinis metinis bedarbių skaičius | 2969 |

**Laisvų vietų registracija per 2020 m.**

|  |  |
| --- | --- |
| **Užregistruotos laisvos darbo vietos per 2020 m.**  | Viso, sk. |
| Rokiškio skyriuje | 1842 |
| Iš jų: |  |
|  nuolatiniam darbui | 1504 |
|  vadovams ir specialistams | 282 |
|  kvalifikuotiems darbuotojams  | 1136 |
|  nekvalifikuotiems darbuotojams | 424 |
| *Dažniausiai darbas buvo siūlomas:*pardavėjas – 113plataus profilio statybininkas – 61kelininkas – 60apdailininkas – 51vairuotojas ekspeditorius – 48medkirtys – 44katilinės kūrikas – 33kvalifikuotas miškų ūkio darbininkas – 33pardavimo vadybininkas – 32siuvėjas – 30 |
| Registruotos LDV 2021-01-01 rajone | 46 |
| Registruotos LDV 2021-01-01 apskrityje | 129 |
| Registruotos LDV 2021-01-01 šalyje | 22466 |

 **Užimtumo tarnybos suteiktos paslaugos 2020 m.**

|  |  |
| --- | --- |
| **Užimtumo tarnybos suteiktos paslaugos per 2020 m.** | Iš viso, sk. |
| Padėta įsidarbinti | 1776 |
| Dalyvavo aktyvios darbo rinkos politikos priemonėse, viso | 428 |
| Iš jų: |  |
|  parama mokymuisi | 131 |
|  remiamas įdarbinimas | 203 |
|  parama darbo vietų steigimui  | 52 |
|  parama judumui | 42 |

Jau kelinti metai sunkiai besiverčiantys rajono gyventojai aprūpinami maisto produktais iš Europos pagalbos labiausiai skurstantiems asmenims fondo. Įgyvendinant šį projektą, Socialinės paramos ir sveikatos skyrius dalyvauja kartu su partneriu Lietuvos Raudonojo Kryžiaus draugijos Rokiškio skyriumi. Daugiausia maisto pagalbos produktais aprūpinami Rokiškio miesto sen. – 1125 gyventojai, Rokiškio kaimiškoje seniūnijoje sen. – 747, Juodupės sen. – 731, mažiausia – Kazliškio sen. – 147, Kriaunų sen. – 198 gyventojai. Lyginant pastaruosius metus, gyventojų, gaunančių maisto paramą iš labiausiai skurstantiems asmenims fondo, 2020 m. padidėjo, nes padidintos valstybės remiamos pajamos. Savivaldybės administracijos direktoriaus įsakymu parama skiriama ir kitais atvejais, jeigu bendrai gyvenančių asmenų pajamos vienam nariui (arba vieno gyvenančio asmens) yra didesnės nei 1,5 VRP dydžio, bet neviršija 3 VRP dydžių per mėnesį, kai vienas iš bendrai gyvenančių asmenų (vienas gyvenantis asmuo), yra neįgalus ar pensinio amžiaus, bendrai gyvenantys asmenys (vienas iš tėvų) augina 3 ir daugiau vaikų, šeimoms, kuriose vaiką (vaikus) augina vienas iš tėvų, bendrai gyvenantys asmenys (vienas gyvenantis asmuo) patiria dideles išlaidas dėl šeimos nario ligos ir kitų nelaimių atveju ir kitų nelaimių atveju, kai santuokos nutraukimo bylos nagrinėjimo metu kyla ginčas.

|  |  |  |  |  |  |  |
| --- | --- | --- | --- | --- | --- | --- |
| Paslaugos pavadinimas | 2015 m. | 2016 m.  | 2017 m. | 2018 m. | 2019 m.  | 2020m.  |
| Europos pagalba labiausiai skurstantiems asmenims fondo | 5052 | 4339 | 3950 | 4155 | 4872 | 5162 |

 **5. Esamos socialinių paslaugų infrastruktūros savivaldybėje analizė**

|  |  |  |  |  |
| --- | --- | --- | --- | --- |
| Eil.Nr. | Socialinių paslaugų įstaigos tipas pagal žmonių socialines grupes | Socialinių paslaugų įstaigos pavadinimas | Pavaldumas | Vietų (gavėjų) skaičius |
| iš viso | iš jų finansuojamų savivaldybės |
| 1. | Socialinės globos namai, šeimynos  | Skemų socialinės globos namai | Socialinės apsaugos ir darbo ministerijai | 340 | 34 |
| Pasvalio specialioji mokykla | Pasvalio rajono savivaldybės administracija | 40 | 1 |
| Zarasų socialinės globos namai | Socialinės apsaugos ir darbo ministerijai | 200 | 6 |
| Jotainių socialinės globos namai | Socialinės apsaugos ir darbo ministerijai | 180 | 2 |
| Lavėnų socialinės globos namai | Socialinės apsaugos ir darbo ministerija | 99 | 1 |
| Socialinės globos centras ,,Vija“ | Socialinės apsaugos ir darbo ministerija | 170 | 1 |
| Senjorų socialinės globos namai | Socialinės apsaugos ir darbo ministerija | 210 | 1 |
| VšĮ ,,Senevita“ | Viešoji įstaiga | 80 | 1 |
| Dūseikių socialinės globos namai | Socialinės apsaugos ir darbo ministerija | 230 | 1 |
| Viešoji įstaiga Integruotų sveikatos paslaugų centras | Viešoji įstaiga | 10 | 1 |
|  Algimanto Bandzos socialinių paslaugų namai | Socialinės apsaugos ir darbo ministerija | 63 | 3 |
| Vilniaus arkivyskupijos ,,Carito“ motinos ir vaiko namai | Lietuvos ,,Caritas“ | 30 | 4 |
| Katalėjos šeimyna | Privati | 12 | 9 |
| Rokiškio Šv. apaštalo evangelisto Mato parapijos senelių globos namai | Parapijos | 40 | 38 |
| 2. | Vaikų dienos centrai | VšĮ ,,Gelbėkit vaikus“ Rokiškio vaikų dienos centras (4 centrai) | NVO | 60  | 60 (po 27,50 Eur per mėnesį vaikui)  |
| Maltos ordino pagalbos tarnybaVaikų dienos centras ,,Pas maltiečius“ | NVO | 23 | 23 (po 27,50 Eur per mėnesį vaikui) |
| Pakriaunių vaikų dienos centras | NVO | 10 | 10 (po 27,50 Eur per mėnesį vaikui) |
| Obelių socialinių paslaugų vaikų dienos centras | NVO | 19 | 19 (po 27,50 Eur per mėnesį vaikui) |
| 3. | Socialinių paslaugų įstaigos | Rokiškio socialinės paramos centras | Savivaldybės biudžetinė įstaiga | pagal poreikį |  |
|  | Obelių socialinių paslaugų namai | Savivaldybės biudžetinė įstaiga | pagal poreikį |  |
| 4. | Nevyriausybinės organizacijos | Rokiškio rajono neįgaliųjų draugija | NVO | Pagal poreikį |  |
| Rokiškio diabeto klubas ,,Rokiškis“ | NVO | Pagal poreikį |  |
| VšĮ Pagalbos ir informacijos šeimai tarnybos Rokiškio užimtumo kambarys | NVO | pagal poreikį |  |
| ,,Caritas“, Rokiškio Šv. apaštalo evangelisto parapija | Parapijai | Pagal poreikį |  |
| Maltos Ordino pagalbos tarnybos Rokiškio maltiečių grupė | Maltos ordinui | Pagal poreikį |  |
| Rokiškio išsėtinės sklerozės asociacija | NVO | Pagal poreikį |  |
| Rokiškio rajono klubas ,,Artritas“ | NVO | Pagal poreikį |  |
| Viešosios įstaigos LASS šiaurės rytų centro Rokiškio skyrius | NVO | Pagal poreikį |  |
| Rokiškio rajono neįgaliųjų sporto klubas ,,Olimpija“ | NVO | Pagal poreikį |  |
| Lietuvos Raudonojo Kryžiaus draugijos Rokiškio komitetas | NVO | Pagal poreikį |  |
| Rokiškio pagrindinė mokykla | Savivaldybei | Pagal poreikį |  |
| 5. | Medicininės įstaigos | Užimtumo ir socialinės reabilitacijos centras | VšĮ Rokiškio psichiatrijos ligoninei | Pagal poreikį |  |
| Psichikos dienos centras | VšĮ Rokiškio psichikos sveikatos centras | Pagal poreikį |  |

 Rokiškio rajono savivaldybės tarybos sprendimu rajone sudaryta Nevyriausybinių organizacijų taryba. Į Nevyriausybinių organizacijų tarybą deleguojami delegatai iš įvairių nevyriausybinių organizacijų, taip pat savivaldybės atstovai, tarybos nariai. Savivaldybės tarybos sprendimu patvirtinta Rokiškio rajono neįgaliųjų reikalų komisija, susidedanti iš nevyriausybinių organizacijų sektoriaus, tarybos deleguoto atstovo, savivaldybė administracijos specialistų. Komisija yra kaip patariamasis organas, padedantis suprasti ir įvertinti neįgaliųjų poreikius ir veiksmingai spręsti neįgaliųjų gyvenimo bendruomenėje problemas.

**Socialinių įstaigų projektinė veikla**

|  |  |  |  |  |
| --- | --- | --- | --- | --- |
| Eil.Nr. | Projekto pavadinimas | Finansavimo šaltinis | suma | Numatomos veiklos |
| 1 | Integrali pagalba į namus nr.08.4.1. ESFA-V-418 | ES  | 381060,00 | Organizuoti ir teikti dienos socialinės globos ir slaugos asmens namuose paslaugas pagal individualų poreikį, taikant efektyvias slaugos priemones bei socialines paslaugas. |
| 2 | Bendradarbiavimas ir informacijos apie socialines paslaugas sklaida Rokiškio mieste Nr.08.61. –ESFA-T-927 | ES | 129769,76 | 1. Skatinti socialines paslaugas teikiančias įstaigas ir organizacijas aktyviau informuoti apie socialinių paslaugų teikimą, siekti bendradarbiavimo ir informacijos sklaidos.

2.Sukurti vieną bendrą informacinę platformą, kuri būtų pritaikyta įvairių soc. paslaugų grupių poreikiams bei lengvai pasiekiamas informavimo ir tarpininkavimo socialinių paslaugų teikimas. |
| 3. | Socialinių paslaugų kokybės gerinimas taikant EQUASS kokybės sistemą. nr.08.4.1. ESFA-V-421-01-0001 | ES |  | 1. Specialistų kompetencijų stiprinimas.2. Socialinių paslaugų kokybės sistemos diegimas.3. Žinomumo apie socialinių paslaugų kokybę didinimas. |

 **5.1. Socialinių paslaugų infrastruktūros išsidėstymas ir socialinių paslaugų savivaldybėje (seniūnijose) pakankamumo lygis**

 Daugiausia Rokiškio rajono savivaldybės socialinių paslaugų įstaigų yra įsikūrusios Rokiškio mieste: Rokiškio rajono savivaldybės administracijos Socialinės paramos ir sveikatos skyrius, Rokiškio socialinės paramos centras, Socialinių įgūdžių ugdymo ir palaikymo Jaunuolių centras, Jaunimo centras, Rokiškio pagrindinė mokykla, Rokiškio Šv. apaštalo evangelisto Mato parapijos senelių globos namai, nevyriausybinės organizacijos : Rokiškio rajono klubas ,,Artritas“, Lietuvos Raudonojo kryžiaus draugijos Rokiškio skyrius, Rokiškio rajono neįgaliųjų sporto klubas ,,Olimpija“, Rokiškio rajono neįgaliųjų draugija, viešosios įstaigos LASS šiaurės rytų centro Rokiškio skyrius, ,,Carito“ Rokiškio skyrius, Maltos ordinas ir kitos. Obeliuose įsikūręs Rokiškio socialinės paramos centro padalinys – Obelių savarankiško gyvenimo namai, Obelių socialinių paslaugų namai ir jo padalinys – Krizių centras, nuo 2021 m. sausio mėn. – Globos centras.

 Daugumos Rokiškio rajono socialinių paslaugų įstaigų infrastruktūra yra gera, nes buvo vykdomi europiniai projektai. 2016 m. pradėtas įgyvendintas projektas ,,Integrali pagalba į namus“. 2019 m. liepos 10 d. Socialinės apsaugos ir darbo ministerijos įsakymu skirtas papildomas finansavimas, buvo atliktas esminis sutarties pakeitimas. Nuo 2020 m. sausio mėn. gautas papildomas finansavimas iš ESFA projektui ,,Integrali pagalba į namus“ iki 2021 m. sausio 31 d. Integralios pagalbos paslaugų teikimo tikslas – sudaryti sąlygas asmeniui kuo ilgiau visavertiškai gyventi namuose, užtikrinti tinkamą socialinės globos ir slaugos paslaugų organizavimą ir teikimą, stiprinti asmens gebėjimus ir savarankiškumą, palaikyti socialinius ryšius su šeima, bendruomene. Artimiesiems nereikia atsisakyti darbo, kad galėtų prižiūrėti savo artimuosius. Integralios pagalbos paslaugos – tai visuma slaugos ir dienos socialinės globos paslaugų, kurias teikiant asmeniui tenkinami slaugos ir socialinių paslaugų poreikiai, teikiama nuolatinė kompleksinė specialistų pagalba ir priežiūra.

 Rokiškio rajone integralią pagalbą organizuoja, koordinuoja ir administruoja Rokiškio socialinės paramos centras. Įgyvendinat šį projektą, 2020 m. pagalbą teikė dvi mobilios komandos (viena komanda aptarnaus miesto gyventojus, kita komanda – kaimo gyventojus). Jos aprūpintos darbui reikalingais automobiliais, įranga, sanitarinėmis ir higienos priemonėmis. Komandoje dirba slaugytojas, slaugytojo padėjėjas, masažuotojas, socialinis darbuotojas ir socialinio darbuotojo padėjėjas. Projekto įgyvendinimo laikotarpiu integrali pagalba jau suteikta 61 asmeniui. Teikiamos socialinės ir sveikatos priežiūros paslaugos padeda patenkinti gyvybinius tikslinių grupių poreikius namų aplinkoje, išvengti perkėlimo į stacionarias ilgalaikės globos įstaigas.

 Rokiškio rajono savivaldybės administracija vykdo priemonės Nr. 08.4.1-ESFA-416 ,,Kompleksinės paslaugos šeimai“ projektą. 2017 m. lapkričio 3 d. Rokiškio rajono savivaldybės administracija pasirašė sutartį su Europos socialinio fondo agentūra (suma – 289200,2 Eur). Projekto partneriai –Rokiškio socialinės paramos centras, VšĮ Saviugdos centras. Projekto tikslas – padidinti bendruomenėje teikiamų paslaugų prieinamumą ir kokybę, plėtoti paslaugas šeimai. Įgyvendinant projekto veiklą, teikiamos kompleksinės paslaugos: pozityvios tėvystės mokymai, psichosocialinė pagalba, mediacija. Veiklos pradėtos vykdyti nuo 2018 m. vasario 21 d. Didžiausias poreikis rajone yra individualioms ir grupinėms psichologo konsultacijoms, pozityvios tėvystės mokymams. Pasiteisino seniūnijose organizuojami grupiniai psichologiniai užsiėmimai, grupėse susirinkę žmonės analizavo jų šeimose, bendruomenėje kylančias problemas, ieškojo sprendimo būdų. 2020 m. pasirašytas papildomas finansavimas, ir pradėtos teikti asmeninio asistento paslaugos.

 Bendrųjų socialinių paslaugų tinklas rajone yra gana išvystytas ir mieste, ir kaimiškose seniūnijose. Bendrąsias paslaugas teikia seniūnijoje socialinio darbo organizatorius, kuris:

* informuoja, konsultuoja seniūnijoje gyvenančius ir besikreipiančius asmenis dėl socialinių paslaugų ir socialinės paramos;
* tarpininkauja ir atstovauja senų, neįgalių ir socialinės rizikos asmenų interesams institucijoje, įstaigose, sprendžiant įvairias (teisines, ūkines, buitines problemas, tvarkant dokumentus, mokant mokesčius, registruojant pas gydytojus, organizuojant ūkinius darbus) socialines problemas;
* tiria gyvenimo ir buities sąlygas, kartu su klientais sprendžia susidariusias problemas, ieško sprendimo būdų;
* konsultuoja piniginės paramos (tikslinių, sąlyginių, vienkartinių, periodinių ir kitų pašalpų) klausimais;
* įvertina socialinių paslaugų poreikį asmenų (šeimų), kurie kreipiasi dėl socialinių paslaugų, sudaro asmens (šeimos) bylas ir pateikia Socialinės paramos ir sveikatos skyriui;
* aktyviai bendradarbiauja su bendruomenėmis, visuomeninėmis organizacijomis;
* kartu organizuoja sociokultūrines paslaugas, siekia kaime mažinti socialinę atskirtį, dalyvauja seniūnijų socialinės paramos teikimo komisijos darbe.

Rokiškio socialinės paramos centras teikia specialaus transporto organizavimo paslaugas, asmeninės higienos ir priežiūros paslaugas. Rokiškio socialinės paramos centro asmeninės higienos ir priežiūros paslaugos teikiamos tik kartu su socialinės priežiūros ir socialinės globos paslaugomis (Obelių savarankiško gyvenimo namuose, Jūžintų dienos ir trumpalaikės socialinės globos centre).

 Nevyriausybinės organizacijos teikia socialinių ir savarankiško gyvenimo įgūdžių ugdymo, palaikymo ar atkūrimo, asmeninio asistento pagalbos, užimtumo įvairiuose amatų būreliuose ir klubuose, meninių bei kitų gebėjimų lavinimo meno, kultūros, būreliuose, kolektyvuose, klubuose, sportinių gebėjimų lavinimo sporto būreliuose, klubuose paslaugas pagal Socialinės reabilitacijos paslaugų neįgaliesiems bendruomenėje projektus. 2020 m. šias paslaugas gavo 339 asmenų, iš kurių 313 suaugę neįgalieji, 26 šeimos nariai. Nemaža dalis socialines paslaugas teikiančių visuomeninių organizacijų savo veiklą daugiausia vykdo mieste, todėl miesto gyventojams jų teikiamos paslaugos yra labiau prieinamos negu kaimo gyventojams. Kaimo vietovėse neįgaliųjų, gaunančių šias paslaugas, skaičius yra labai nedidelis, tačiau nevyriausybinės organizacijos stengiasi plėsti ir teikti paslaugas šių asmenų kategorijai. Socialinės reabilitacijos paslaugų neįgaliesiems bendruomenėje projektams vykdyti buvo skirtos lėšos iš savivaldybės biudžeto – 9722 Eur, ir iš valstybės biudžeto – 53615 Eur, iš viso – 63337 Eur. Daugiausia lėšų panaudota neįgaliųjų dienos užimtumui, asmeninio asistento pagalbai.

 2020 m. Neįgaliųjų reikalų departamentas prie SADM perdavė Rokiškio rajono neįgaliųjų draugijai pagal panaudos sutartį automobilį, pritaikytą neįgaliesiems vežti vežimėliuose, ir teikti transporto paslaugas Rokiškio rajono savivaldybėje gyvenantiems neįgaliesiems. Šios paslaugos teikimui iš rajono biudžeto buvo skirta 6550,00 tūkst. eurų. 2021 m. skirta 6500,00 tūkst. Eur.

 Pagalbos į namus socialines paslaugas 2020 m. teikė Rokiškio socialinės paramos centro darbuotojai. Ši paslauga buvo teikiama neįgaliems senyvo amžiaus asmenims bei darbingo amžiaus asmenims su negalia, socialinės atskirties šeimoms ir jų vaikams. Rokiškio mieste ir Rokiškio kaimiškoje, Obelių, Jūžintų, Pandėlio, Juodupės seniūnijose šias paslaugas gavo 172 klientų. Iš pagrindinių paslaugų daugiausia suteikiama pagalba buityje ir namų ruošoje, organizuojant sveikatos priežiūrą (medikamentų išrašymas, pirkimas), maitinimą (maisto produktų pirkimas). Papildomų paslaugų poreikis nėra didelis, daugiausia teikiamos šios paslaugos: langų valymas, aplinkos tvarkymas, būsto išvalymas. Nemažai pagalbos paslaugų suteikia savanoriai, kaimynai, socialinių pašalpų gavėjai, atlikdami visuomenei naudingus darbus, nevyriausybinės organizacijos.

 Obelių savarankiško gyvenimo namuose teikiamos apgyvendinimo savarankiško gyvenimo namuose paslaugos, 2020 m. šios paslaugos suteiktos 40 asmenų – neįgaliems, senyvo amžiaus, socialinės rizikos asmenims, socialinės rizikos šeimoms ir jų vaikams. Šių paslaugų poreikis yra patenkinamas. Pagrindinė problema teikiant šias paslaugas: asmenys, gaunantys šias paslaugas, neieško būdų, kaip integruotis į bendruomeninį gyvenimą.

 Dienos socialinės globos paslaugos namuose 2020 m. buvo teikiamos 55 asmeniui. Šios paslaugos teikiamos darbingo amžiaus asmenims su negalia ir senatvės pensijos amžių sukakusiems asmenims su sunkia negalia. Šios paslaugos teikiamos iki 8 valandų per parą ir suteikia galimybę neįgaliųjų artimiesiems dirbti. Jūžintų dienos ir trumpalaikės socialinės globos centre dienos ir trumpalaikės socialinės globos paslaugas gauna 22 asmenys. Trumpalaikė socialinė globa teikiama iki 6 mėn. Kai paslaugų gavėjams nustatomas kitų socialinių paslaugų poreikis, jie perkeliami į kitas socialinės globos įstaigas. Kartu su socialinių darbuotojų pagalba, nesuradus kitų galimybių, paslaugų gavėjams paslaugų teikimo terminas pratęsiamas, nes dažniausiai nėra kitų alternatyvų šioms socialinėms paslaugoms.

 Socialinių įgūdžių ugdymo ir palaikymo dienos jaunuolių centre paslaugas 2020 m. gavo 17 jaunuolių, turinčių negalią.

 Obelių socialinių paslaugų namuose veikė keturi bendruomeniniai vaikų globos namai – du Obeliuose ir du Rokiškyje. Jie veikė keturiuose individualiuose namuose. 2021 metų sausio 1 dienai socialinių paslaugų namų bendruomeniniuose namuose gyveno 30 vaikų. Krizių centre per metus specialiosios ir bendrosios paslaugos buvo suteiktos 9 šeimos, kuriose auga 22 vaikai.

 Ilgalaikę socialinę globą Rokiškio rajone teikia šios įstaigos: Rokiškio Šv. apaštalo evangelisto Mato parapijos senelių globos namai, Skemų socialinės globos namai. Taip pat šias paslaugas senyvo amžiaus ir darbingo amžiaus asmenys su negalia gauna Zarasų, Lavėnų, Vilijampolės, Dūseikių, Senjorų socialinės globos namuose, Integruotų sveikatos paslaugų centre ir kitose globos įstaigose.

 2020 m. suteikta atokvėpio paslauga vaikui su sunkia negalia Nijolės Genytės socialinės globos namuose.

 Socialinės globos paslaugos vaikams, laikinai likusiems be tėvų globos ir kuriems nustatyta laikinoji arba nuolatinė globa, teikiamos Obelių socialinės globos namuose, taip pat likusiems be tėvų globos paslaugas teikia Panevėžio A. Bandzos socialinių paslaugų namai, Katalėjos šeimyna, Vilniaus arkivyskupijos ,,Carito“ motinos ir vaiko namai, Nijolės Genytės socialinės globos namai.

 Kasmet vis daugiau asmenų pagal asmens poreikio nustatymą teikiamos nestacionarios socialinės paslaugos: socialinė priežiūra, dienos socialinė globa namuose arba institucijoje, tačiau poreikis ilgalaikei socialinei globai dar nėra visiškai patenkinamas. Apgyvendinimo savarankiško gyvenimo namuose paslauga teikiama iki 6 mėn., tačiau alternatyvių paslaugų, kurios geriausiai atitiktų asmens poreikius, – nėra, todėl paslaugos pratęsiamos ilgesniam laikui, kartu su socialinių darbuotojų pagalba ieškant galimybių įsikurti savarankiškai. 2020 m. ilgalaikei socialinei globai iš viso apgyvendinti 14 asmenų įvairiose globos įstaigose. 2020 m. gruodžio 31 d. 7 asmenų laukė ilgalaikės socialinės globos paslaugų socialinės globos įstaigose**.**

**Socialinių paslaugų įstaigos infrastruktūros būklė**

|  |  |  |
| --- | --- | --- |
| Eil.Nr. | Įstaigos pavadinimas | Pastato statybos metai/ renovacijos metai |
| 1. | Obelių socialinių paslaugų namai | 1964/2014 |
| 2. | Rokiškio socialinės paramos centras Vytauto g. 25, Rokiškis | 1935/2011  |

 **6. Savivaldybės galimybių teikti socialines paslaugas ir socialinio poreikio įvertinimas (per 2020 m.)**

 Šie normatyvai patvirtinti Lietuvos Respublikos socialinės apsaugos ir darbo ministro 2014 m. sausio 20 d. įsakymu Nr. A1-23 (Lietuvos Respublikos socialinės apsaugos ir darbo ministro 2016 m. spalio 25 d. įsakymo Nr. A1-587 redakcija).

|  |  |  |  |
| --- | --- | --- | --- |
| Eil. Nr. | Socialinių paslaugų rūšys pagal žmonių socialines grupes | 10 000 gyventojų tenka Lietuvoje | 10 000gyventojų tenka Rokiškio rajone |
| vietų  | gavėjų | vietų  | gavėjų  |
| *1.* | *2* | *3* | *4* | *5* | *6* |
| 1.  | Pagalba į namus (senyvo amžiaus asmenys ir šeimos) | x | 40 | x | 46,3 |
| 2. | Pagalba į namus (suaugę asmenys su negalia ir jų šeimos) | x | 10 | x | 14,9 |
| 3. | Dienos socialinė globa/integrali pagalba į namus (senyvo amžiaus asmenys ir jų šeimos)  | x | 4 | x | 3,6 |
| 4. | Dienos socialinė globa/integrali pagalba į namus (suaugę asmenys su negalia ir jų šeimos) | x | 7 | x | 8,5 |
| 5. | Apgyvendinimas savarankiško gyvenimo namuose (senyvo amžiaus asmenys ir jų šeimos) | 2 | x | 2,1 | x |
| 6.  | Apgyvendinimas savarankiško gyvenimo namuose (suaugę asmenys su negalia ir jų šeimos) | 4 | x | 3,2 | x |
| 7. | Trumpalaikė socialinė globa (senyvo amžiaus asmenys ir jų šeimos) | 1,2 | x | 2,1 | x |
| 8. | Trumpalaikė socialinė globa (suaugę asmenys su negalia ir jų šeimos) | 1,5 | x | 2,8 | x |
| 9. | Ilgalaikė socialinė globa(senyvo amžiaus asmenys)  | 20 | x | 16,0 | x |
| 8. | Ilgalaikė socialinė globa (suaugę asmenys su negalia) | 7 | x | 21,3 | x |

 **6.1. Savivaldybės organizuojamų socialinių paslaugų analizė**

 Siekiant įvertinti socialinių paslaugų poreikį rajono savivaldybėje, toliau pateikiame socialinių paslaugų analizę pagal atskiras paslaugų gavėjų grupes bei socialinių paslaugų rūšis. Neįgaliesiems Rokiškio rajono savivaldybės Socialinės paramos ir sveiktos skyrius organizuoja būsto pritaikymą. Vykdant Būsto pritaikymo žmonėms su negalia programą, rajono savivaldybės biudžete 2020 m. buvo numatyta lėšų šios programai vykdyti. 2020 m. 1 neįgalusis, turintis judėjimo ir apsitarnavimų funkcijų sutrikimų, aprūpintas vikšriniu laiptų kopikliu, dviem neįgaliesiems su sunkia negalia pritaikyta aplinka. 2020 m. vadovaujantis Šeimų, auginančių vaikus su negalia, socialinio saugumo stiprinimo pritaikinant būstą ir gyvenamąją aplinką tvarkos aprašu, buvo vykdoma būsto pritaikymo programa vaikams, turintiems sunkią negalią. Pagal šią programą vaikui, turinčiam sunkią negalią, nupirktos sensorinės prekės (balansavimo priemonės, vaizdinės stimuliacijos priemonės, supimo, garso slopinimo įranga). Vienam vaikui su sunkia negalia įrengtos asmens higienos patalpos, kitam vaikui įrengti buitiniai valymo įrengimai.

|  |  |  |  |  |  |  |
| --- | --- | --- | --- | --- | --- | --- |
| **Programos pavadinimas**  | 2015 m. | 2016 m. | 2017 m. | 2018 m. | 2019 m. | 2020 m.  |
| **Aprūpinimas techninės pagalbos priemonėmis** | 489 | 709 | 578 | 578 | 537 | 559 |
| **Būsto ir aplinkos pritaikymas**  | 1 | 2 | 7 (iš jų 3 vaikai, turintys sunkią negalią) | 4 (iš jų 1 vaikui) | 8 (iš jų 5 vaikai) | 6 (iš jų 3 vaikai) |

 Rokiškio socialinės paramos centras aprūpina techninės pagalbos priemonėmis iš valstybės biudžeto lėšų, vidutinė eilė priklauso nuo techninės pagalbos priemonės (funkcinių lovų reikia palaukti iki 1 mėn., kitos priemonės skiriamos iš karto, jeigu yra sandėlyje). Daugiausiai skiriama judėjimo negalią turintiems asmenims šių priemonių: ramentų, vaikštynių, neįgaliojo vežimėlių.

 Rokiškio socialinės paramos centras teikia bendrąsias, socialinės priežiūros ir socialinės globos paslaugas senyvo ir darbingo amžiaus asmenims su negalia, vaikams su negalia, socialinės rizikos šeimoms (asmenims), asmenims ir kitoms asmenų grupėms.

 2020 m. dienos ir trumpalaikės socialinės globos paslaugos asmenims su sunkia negalia dotuojamos iš valstybės biudžeto tikslinių dotacijų. Socialinių darbuotojų ir atvejo vadybininkų, teikiančių socialines paslaugas šeimoms, kurioms reikalingos socialinės paslaugos, lėšos skiriamos iš valstybės tikslinių dotacijų.

 Ilgalaikė socialinė globa teikiama senyvo amžiaus asmenims, kuriems nustatytas vidutinis arba didelis specialiųjų poreikių lygis, taip pat darbingo amžiaus žmonėms, kurių darbingumo lygis 20–40 procentų. Šias paslaugas teikia Lietuvos Respublikos socialinės apsaugos ir darbo ministerijos pavaldumo socialinės globos namai, Rokiškio Šv. apaštalo evangelisto Mato parapijos senelių globos namai ir viešosios įstaigos.

**Socialinių paslaugų teikimas ir teikimo galimybės Rokiškio rajone**

|  |  |  |  |  |
| --- | --- | --- | --- | --- |
| Įstaiga | Paslaugų gavėjų socialinė grupė | socialinė paslauga | Socialinės paslaugos teikimo mastas | Galimybės socialinėms paslaugoms teikti |
| Obelių socialinių paslaugų namai | Likę be tėvų globos vaikai, socialinės rizikos vaikai | ilgalaikė (trumpalaikė) socialinė globa bendruomeniniuose vaikų namuose | Gavėjų skaičius 2020 m. – 31 vaikas | Bendruomeniniai vaikų namai yra įsikūrę 4 individualiuose gyvenamuosiuose namuose. Du namai yra Obeliuose, du Rokiškio mieste. Šeimynoje gali gyventi 8 vaikai nuo 3 metų iki 18 m. |
| Vaikus globojantys asmenys ar šeimos | Pagalbą globėjams (rūpintojams),budintiems globotojams, šeimynų dalyviams, įtėviams ar besirengiantiems jais tapti | Nuo 2021 m prijungtas Globos centras. Paslauga teikiama 72 vaikams. | Globos centras yra  Obelių socialinių paslaugų namų padalinys, kuris teikia socialines paslaugas ir kitą pagalbą globėjams (rūpintojams),budintiems globotojams, šeimynų dalyviams, įtėviams ir jų globojamiems (rūpinamiems) vaikams. Globos centre dirba globos koordinatoriai, atestuotos socialinės darbuotojos kurios veda mokymus būsimiems ir jau esamiems globėjams (rūpintojams), budintiems globotojams, šeimynos dalyviams bei būsimiems įtėviams, atlieka asmenų ar šeimų tinkamumo būti globėjais (rūpintojais), budinčiais globotojais, įtėviais vertinimą. 2 koordinatoriaus etatai leidžia paslaugas užtikrinti nuo 50 iki 100 paslaugų gavėjų. |
| Socialinę riziką patyrę šeimos ir vaikai | Apgyvendinimo paslaugos Krizių centre | Iki 15 asmenų | Apgyvendinamos moterys arba vyrai su vaikais, patekę į krizines situacijas. Poreikis patenkinamas.  |
| ,,Katalėjos‘‘šeimyna | Vaikai, likę be tėvų globos | ilgalaikė (trumpalaikė) socialinė globa šeimynoje |  iki 8 vaikų, išskyrus atvejus, kai be globos likę broliai ir seserys iš vienos šeimos | Ilgalaikės (trumpalaikės) socialinės globos paslaugos šeimynoje. Suteikiama galimybė teikti paslaugas gausių šeimų vaikams, netekusiems tėvų globos  |
| Rokiškio socialinės paramos centras | Socialinę riziką patyrę asmenys | Apgyvendinimas savarankiško gyvenimo namuose | Gavėjų skaičius 2020 m. – 37 asmenys | apgyvendinimo paslaugos pilnai patenkinamos |
|  | Neįgalūs, senyvo amžiaus vieniši asmenys | Dienos ir trumpalaikė socialinė globa | Gavėjų skaičius 2020 m. – 22 asmenys | Trumpalaikė socialinė globa patenkinama, neįgalių asmenų paslaugas gauna kitose socialinės globos įstaigose |
|  | Neįgalūs jaunuoliai | Socialinių įgūdžių ugdymo ir palaikymas | Gavėjų skaičius 2020 m. – 17 asmenys | Paslauga bus keičiama į alternatyvią paslaugą - dienos socialinė globa institucijoje |
|  | Sunkią negalią turintys asmenys | Dienos socialinė globa | Gavėjų skaičius 2020 m. – 55 asmenys | Dienos socialinė globa patenkinama pilnai, tik reikalinga licencija vaikams su sunkia negalia |
|  | Sunkią negalią turintys asmenys | Integrali pagalba į namus | Gavėjų skaičius 2020 m. – 45 asmenys | Poreikis patenkinamas pilnai |
|  |  | Pagalba į namus  | Gavėjų skaičius 2020 m. – 172 asmenys | Pagalba į namus poreikis patenkinamas, pagrindinė problema- transporto priemonės dėl atokesnių seniūnijų. |

**Rajono gyventojų, apgyvendintų socialinės globos įstaigose, skaičius (2020 m. gruodžio 31 d.)**

|  |  |
| --- | --- |
|  Socialinės globos namai  | Asmenų skaičius, kuriems suteikta ilgalaikė socialinė globa |
| Skemų socialinės globos namai | 34 |
| Zarasų socialinės globos namai | 6 |
| Lavėnų socialinės globos namai | 1 |
| Jotainių socialinės globos namai  | 2 |
| Vilijampolės socialinės globos namai | 1 |
| VŠĮ ,,Senevita‘‘ | 1 |
| Dūseikių socialinės globos namai | 1 |
| Senjorų socialinės globos namai | 1 |
| Integruotų sveikatos paslaugų centras | 1 |
| Algimanto Bandzos socialinių paslaugų namai | 3 |
| VšĮ krizių centras ,,Angelų pieva“ | 1 |

 Vertinant rajono socialinių paslaugų apimtis, matyti, kad Rokiškio rajone daugiausia socialinės priežiūros ir socialinės globos paslaugų gauna tie asmenys, kuriems nustatytas didelis arba vidutinis specialiųjų poreikių lygis, taip pat darbingo amžiaus asmenys, turintys negalią. Socialinės priežiūros paslaugos teikiamos taip pat senyvo amžiaus asmenims, socialinės rizikos šeimoms ir vaikams, socialinės rizikos asmenims.

 Rokiškio rajono savivaldybės administracijos direktoriaus 2018 m. liepos 20 d. įsakymu Nr. AV-753 ir 2018 m. rugsėjo 18 d. įsakymu AV.927 patvirtintas Budinčių globėjų, globėjų (rūpintojų) šeimų ir vaikų socialinės globos institucijų, sutinkančių priimti likusį be tėvų globos vaiką bet kuriuo paros metu, sąrašas: krizės atveju iš nesaugios aplinkos vaikai gali būti apgyvendinami Obelių socialinių paslaugų namuose, Rokiškio rajono ligoninėje ir pas vieną budinčią globotoją. Vaikams, netekusiems tėvų globos, trumpalaikė socialinė globa teikiama Obelių socialinių paslaugų namų bendruomeniniuose vaikų namuose, taip pat šeimynose, šeimose. 2017 m. įsteigus Obelių vaikų globos namų padalinį – Krizių centrą, apgyvendinimo paslaugos suteikiamos, moterims ir jų vaikams smurto ir kitais atvejais, o nuo 2020 metų gegužės, perėmus steigėjo teises Rokiškio rajono savivaldybei- krizių centre teikiamos paslaugos vienam iš tėvų kartu su vaikais, atsidūrusiems krizinėje situacijoje. 2020 metais Lietuvoje atsiradus pandemijos grėsmei, suderinus su rajono savivaldybe , įstaigoje pradėtos teikti apgyvendinimo paslaugos vaikui, likusiam be tėvų globos, įskaitant ir karantinavimosi laikotarpį. Taip pat socialinės priežiūros paslaugos teikiamos Vilniaus arkivyskupijos ,,Carito“ motinos ir vaiko namuose. Laukimo laikotarpį pabrėžti

 Aktualiausia problema rajone socialinės rizikos asmenys – tai elgetaujantys, valkataujantys, piktnaudžiaujantys alkoholiu, įsitraukę į nusikalstamą veiklą, smurtaujantys ar patyrę smurtą asmenys, iš dalies arba visiškai netekę gebėjimų savarankiškai rūpintis gyvenimu bei dalyvauti visuomenės gyvenime, benamiai, grįžę iš įkalinimo įstaigų ir kt. Šiems asmenims rajone teikiamos bendrosios paslaugos, aprūpinami drabužiais, avalyne, maisto produktais. Skiriamos vienkartinės pašalpos socialinių darbuotojų vardu, kad būtų sutvarkyti asmens tapatybės dokumentai. Jiems suteikiamos apgyvendinimo savarankiško gyvenimo namuose paslaugos, nedraustų privalomuoju sveikatos draudimu ir gulinčių dėl sveikatos būklės slaugos ir palaikomojo gydymo ligoninėje gydymas apmokamas iš savivaldybės biudžeto lėšų, skirtų slaugai pagal socialines indikacijas. Tačiau jų nenoras keistis, nepriimti socialinio darbuotojo pagalbos, labai apsunkina socialinių paslaugų teikimą.

**7. Socialinių darbuotojų ir socialinių darbuotojų padėjėjų skaičius savivaldybėje**

|  |  |  |  |
| --- | --- | --- | --- |
| Eil. Nr. | Įstaigos | Socialinių darbuotojų skaičius(iš viso) | Socialinių darbuotojų padėjėjų skaičius |
| 1. | Savivaldybės socialinių paslaugų įstaigose: |  |  |
| Rokiškio socialinės paramos centras | 27 | 52 |
| Rokiškio šv. apaštalo evangelisto Mato parapijos senelių globos namai | 2 | 9 |
| Skemų socialinės globos namai | 13 | 72 |
| Obelių socialinių paslaugų namai | 8 | 15 |
| 2. | Savivaldybės administracijoje | 11 | - |
| iš jų seniūnijose: | 11 |  |
|  | Iš viso | 61 | 148 |

 **8. Trumpa ankstesnių metų socialinių paslaugų plano įgyvendinimo rezultatų apžvalga**

 Socialinių paslaugų planas rengiamas nuo 2008 metų. Įvertinus 2020 metų socialinių paslaugų plane numatytus uždavinius ir priemones, buvo teikiamos visos plane numatytos socialinės paslaugos.

 Pagrindiniai socialinių paslaugų gavėjai yra neįgalūs, senyvo amžiaus asmenys, socialinės rizikos šeimos ir asmenys, vaikai su negalia, kuriems buvo teikiamos bendrosios, socialinės priežiūros ir socialinės globos paslaugos.

 Į socialinių paslaugų teikimą buvo įtrauktos ir nevyriausybinės organizacijos, kurių teikiamos paslaugos reikalingos rajono neįgaliesiems.

 2021 m. metais svarbu išlaikyti ir plėsti teikiamų socialinių paslaugų įvairovę bei apimtis, taip pat užtikrinti paslaugų kokybę. Visos rajono įstaigos turi visas reikiamas licencijas ir teikia kokybiškas paslaugas, atitinkančias socialinės globos licencijai keliamus reikalavimus. Esant finansinėms galimybėms, atsižvelgiant į Rokiškio rajono strateginį plėtros planą, būtina užtikrinti socialinių paslaugų teikimą rajono gyventojams.

**III. UŽDAVINIAI IR PRIEMONIŲ PLANAS**

**9. Prioritetinės socialinių paslaugų plėtros kryptys:**

socialinių paslaugų, skirtų pasirūpinti neįgaliais ir senyvo amžiaus asmenimis jų gyvenamojoje aplinkoje teikimo plėtra;

 socialinės priežiūros paslaugų teikimo kokybės riziką patiriančioms šeimoms gerinimas, siekiant kuo ilgiau išlaikyti šių asmenų (šeimų) savarankiškumą kasdieninėje veikloje, kad šių šeimų vaikai gyventų saugų ir pilnavertį gyvenimą;

 socialinių paslaugų šeimoms, kurių vaikams nustatyta laikinoji globa, plėtra, siekiant grąžinti vaikus į biologines šeimas;

 rajono gyventojų skatinimas globoti vaikus, būsimųjų globėjų mokymas;

 dienos ir trumpalaikės socialinės globos paslaugų teikimas institucijoje asmenims su negalia, senyvo amžiaus asmenims, taip pat asmenims, turintiems specialiuosius poreikius;

 intensyvios krizių įveikimo pagalbos teikimas visoms paslaugų gavėjų grupėms pagal socialinių paslaugų katalogą;

 socialinių paslaugų teikimo, pasitelkiant nevyriausybines organizacijas, savanorius plėtra;

 kokybiškų socialinių paslaugų teikimo užtikrinimas;

 dienos socialinės globos paslaugų (integrali pagalba) namuose asmenims su sunkia negalia plėtra.

 kompleksinių paslaugų šeimai, užtikrinant paslaugų prieinamumą kuo arčiau gyvenamosios vietos plėtra.

 Prioritetinės žmonių socialinės grupės, kurioms reikia teikti ar plėsti socialines paslaugas:

 senyvo amžiaus asmenys ar asmenys su sunkia negalia;

 socialinę riziką patiriančios šeimos ir jų vaikai;

 socialinės rizikos suaugę asmenys;

 vaikai, kuriems nustatyta laikinoji ar nuolatinė globa;

 nepakankamas pajamas turintys ir skurstantys asmenys ir jų šeimos;

 įvairią negalią turintys asmenys.

 Atsižvelgiant į pandemijos grėsmę ir ekstremalios situacijos keliamą itin didelį pavojų senyvo amžiaus asmenims bei asmenims, turintiems negalią, užtikrinti gyvybiškai svarbių paslaugų teikimą tokiu dažnumu, kad būtų patenkinti asmens gyvybiniai poreikiai: suteikiamos sveikatos priežiūros paslaugos, aprūpinama maistu, medikamentais.

 Remiantis Socialinių paslaugų priežiūros departamento prie socialinės apsaugos ir darbo ministerijos 2021-02-23 pažyma Nr. ĮVP – 27 „Dėl Obelių socialinių paslaugų namų teikiamos socialinės globos kokybės vertinimo‘‘ pateikiama išvada, kad nuosekli institucinė vaikų globos pertvarka globos namuose visiškai įvykdyta 2020 m. sausio 1 dienai. Todėl kryptingai reikia planuoti naujas rajono gyventojų poreikius atliepiančias socialines paslaugas, kurias galima teikti Obelių socialinių paslaugų namų turimoje materialinėje bazėje. Vaikams išsikėlus pertvarkant buvusius Obelių vaikų globos namus, numatyti alternatyvias socialines paslaugas Rokiškio rajono gyventojams.

 **10. Priemonių planas**

|  |
| --- |
| **1 tikslas – užtikrinti nestacionarių socialinių paslaugų teikimą rajono gyventojams bei plėtoti nestacionarias paslaugas kaip alternatyvą stacionarioms paslaugoms. Teikti socialinės priežiūros paslaugas, siekiant kuo ilgiau išlaikyti asmenų savarankiškumą kasdieninėje veikloje** |

|  |  |  |  |  |
| --- | --- | --- | --- | --- |
| Uždaviniai | Priemonės | Lėšos (eurais)finansavimo šaltiniai | Atsakingi vykdytojai | Laukiamas rezultatas |
| Sukurti socialinių paslaugų įvairovę | Teikti pagalbos į namus paslaugas senyvo amžiaus asmenims, asmenims su negalia šeimoms, auginančioms vaikus su negalia pagal nustatytą poreikį. | Rokiškio rajono savivaldybės biudžeto lėšos – 190000,00 eurų | Rokiškio socialinės paramos centro Socialinių paslaugų namuose padalinys  | Poreikis pagal galimybes bus patenkinamas, paslaugos plečiamos kitose seniūnijose, numatoma skirti transporto priemones dėl paslaugų teikimo atokiose seniūnijose |
| Teikti apgyvendinimo savarankiško gyvenimo namuose paslaugas asmenims pagal nustatytą poreikį | Rokiškio rajono savivaldybės biudžeto lėšos – 115000,00 eurų | Rokiškio socialinės paramos centro padalinys – Obelių savarankiško gyvenimo namai | Poreikis bus patenkinamas |
| Teikti socialinių įgūdžių ugdymo ir palaikymo paslaugas | Rokiškio rajono savivaldybės biudžeto lėšos – 48000,00 eurų | Rokiškio socialinės paramos centro padalinys – Socialinių įgūdžių ugdymo ir palaikymo dienos centras vaikams ir jaunuoliams | Atsižvelgiant į socialinių paslaugų poreikį, numatoma paslaugas reorganizuoti į dienos socialinę globą institucijoje |
|  Gerinti atvejo vadybos proceso, socialinių įgūdžių ir ugdymo, palaikymo ir (ar) atkūrimo teikiamų paslaugų šeimoms ir jose gyvenantiems vaikams kokybę. Bendradarbiauti su kitų įstaigų specialistais, dirbant prevencinį darbą su šeimomis  | Valstybės biudžeto dotacija – 475000,00 eurų | Rokiškio socialinės paramos centro padalinys – Šeimos ir vaiko gerovės centras | Atvejo vadybininkai ir socialiniai darbuotojai, dirbdami su šeimomis, susiduriančiomis su problemomis, pagerina savo gebėjimus ir žinias apie darbą su šeimomis, kurios laikinai susiduria su gyvenimo sunkumais. Ankščiau identifikavus šeimos problemas, laiku bus suteikta reikalinga pagalba |

|  |
| --- |
| **2 tikslas** – **vystyti dienos ir trumpalaikės socialinės globos paslaugas institucijoje ir namuose, siekiant išvengti socialinės atskirties. Įgyvendinti ,,Integrali pagalba į namus“ projektą. Sukurti ir plėtoti kokybiškos integralios pagalbos (socialinės globos ir slaugos) teikimo namuose sistemą neįgaliems ir senyvo amžiaus asmenims, gyvenantiems Rokiškio rajono savivaldybės teritorijoje.**  |

|  |  |  |  |  |
| --- | --- | --- | --- | --- |
| Uždaviniai | Priemonės | Lėšos (eurais),finansavimo šaltiniai | Atsakingi vykdytojai | Laukiamas rezultatas |
| Plėsti dienos socialinės globos paslaugas namuose ir institucijoje  | Teikti dienos socialinės globos paslaugas namuose senyvo amžiaus asmenims, darbingo amžiaus neįgaliems asmenims, kuriems nustatytas nuolatinės slaugos poreikis, didelių specialiųjų poreikių lygis.Teikti integralios pagalbos paslaugas (pagal integralios pagalbos plėtros projektą) | LR valstybės biudžeto specialioji tikslinė dotacija (pagal poreikį)ES lėšos integralios pagalbos projektui –230 000,00 eurų | Rokiškio socialinės paramos centras –Socialinių paslaugų namuose padalinys | Paslaugos bus teikiamos senyvo amžiaus ir darbingo amžiaus asmenims su sunkia negalia, planuoti licenciją dienos socialinei globai vaikams su sunkia negalia. |

|  |
| --- |
| **3 tikslas** – **organizuoti socialinės reabilitacijos paslaugų neįgaliesiems bendruomenėje projektų vertinimą ir įgyvendinimą** |

|  |  |  |  |  |
| --- | --- | --- | --- | --- |
| Uždaviniai | Priemonės | Lėšos (eurais),finansavimo šaltiniai | Atsakingi vykdytojai | Laukiamas rezultatas |
| Skatinti visuomeninių organizacijų bendradarbiavimą teikiant socialines paslaugas | Bendradarbiauti su Rokiškio rajono nevyriausybinėmis organizacijomis teikiant socialines paslaugas, telkiant savanorius socialiniam darbui bei koordinuojant jų veiklą | 20000,00 eurų Rokiškio rajono savivaldybės administracija, socialinės reabilitacijos paslaugų neįgaliesiems bendruomenėje projektams iš dalies finansuoti (20 proc.) ir valstybės biudžeto lėšos dėl projektų finansavimo.Skirti Rokiškio rajono neįgaliųjų draugijai 6500,00 Eur programai ,,Transporto paslaugų teikimas neįgaliesiems Rokiškio rajone“ įgyvendinti  | Rokiškio rajono savivaldybės administracija Socialinės paramos ir sveikatos skyriusRokiškio rajono nevyriausybinės organizacijos | Padidėjęs socialinių paslaugų teikimo mastas ir kokybiškas paslaugų teikimas |

|  |
| --- |
| **4 tikslas** – **formuoti vieningą kompleksinę socialinių paslaugų organizavimo ir teikimo sistemą, įgyvendinti Europos Sąjungos fondų investicijų veiksmų programos priemonių „Kompleksinės paslaugos šeimai“, perėjimą nuo institucinės globos prie paslaugų teikimo šeimoje ir bendruomenėje vaikams likusiems be tėvų globos.** |

|  |  |  |  |  |
| --- | --- | --- | --- | --- |
| Uždaviniai | Priemonės | Lėšos (eurais),finansavimo šaltiniai | Atsakingi vykdytojai | Laukiamas rezultatas |
| Padidinti bendruomenėje teikiamų paslaugų prieinamumą ir kokybę, plėtoti paslaugas šeimai | Bendradarbiauti su nevyriausybinėmis organizacijomis, teikiant socialines paslaugas | Projektui skirta suma – 289 200,00 eurų  | Rokiškio rajono savivaldybės administracija  | Teikiamos psichologo, šeimos terapijos, pozityvios tėvystės, meditacijos paslaugos. 2020 m. pradėtos teikti asmeninio asistento paslaugos |
| Skatinti vaikų globą šeimoje ir įvaikinimą | Projektas „Vaikų gerovės ir saugumo didinimas, paslaugų šeimai, globėjams (rūpintojams) kokybės didinimas bei prieinamumo plėtra“ | Projektui skirta suma – 106 783,00 eurų | Obelių socialinių paslaugų padalinys- Globos centras | Globos centro darbuotojai konsultuos su problemomis susidūrusius globėjus ar įtėvius, motyvuos juos pokyčiams  |

 **11. Regioninių socialinių paslaugų poreikis 2021 m.**

|  |  |  |  |
| --- | --- | --- | --- |
| Eil. Nr. | Socialinių paslaugų rūšys pagal žmonių socialines grupes | Socialinės globos įstaiga | Mastas(vietų sk.) |
| 1. | Ilgalaikė socialinė globa: senyvo amžiaus asmenims, kuriems nustatyta vidutiniai arba dideli specialieji poreikiai, taip pat darbingo amžiaus asmenims, kuriems nustatytas nedarbingumo lygis | Valstybinės socialinės globos įstaigos | 6 |
| 2. | Trumpalaikė / ilgalaikė socialinė globa: vaikas su negalia ir su sunkia negalia | Neįgalių vaikų socialinės globos namai | 2 |

 Rokiškio rajono savivaldybės ilgalaikės socialinės globos maksimali kaina, finansuojama pagal ilgalaikės (trumpalaikės) socialinės globos sutartį (suaugusiems asmenims ir senyvo amžiaus asmenims), – 1000,00 Eur. Ilgalaikės socialinės globos maksimali kaina, finansuojama pagal ilgalaikės (trumpalaikės) socialinės globos sutartį (vaikas su negalia, likusiems be tėvų globos), – 1400,00 Eur.

**IV. FINANSAVIMO PLANAS**

 **12. Socialinių paslaugų finansavimo šaltiniai**

|  |  |  |  |
| --- | --- | --- | --- |
| Eil.Nr. | Socialinių paslaugų finansavimo šaltiniai | Pagal faktines išlaidas  | Pagal planines išlaidas |
| praėję metai(tūkst. Eur) | einamieji metai(tūkst. Eur)  | ateinantys metai(tūkst. Eur) |
| 1 | 2 | 3 | 4 | 5 |
| 1. | Savivaldybės biudžeto išlaidos socialinėms paslaugoms | 1275,32 |  1795,00 |  2485,18 |
| 1.1. | palyginti su bendru savivaldybės biudžetu, proc. |  3,42 | 5,33 | 5,87 |
| 2. | LR valstybės biudžeto specialiosios tikslinės dotacijos |  **793,35** |  **1002,8** |  **1025,0** |
|  | Iš jų: |  |  |  |
| 2.1**.** | socialinės rizikos šeimų socialinei priežiūrai organizuoti | 406,10 | 475,00 | 480,00 |
| 2.2. | asmenų su sunkia negalia socialinei globai organizuoti | 258,6 | 360,6 |  370,00 |
| 2.3. | vaikų globos (rūpybos) išmokoms | 128,65 |  167,20 | 175,00 |
| 3. | ES struktūrinių fondų lėšos | **393,45** |  **183,99** |  **96,40** |
| 4. | Asmenų mokėjimai už socialines paslaugas | **113,80** | **90,00** | **120,00** |
| 5. | Kitos lėšos | **210,00** | **217,30** | **210,00** |
|  | **Iš viso** | **1510,6** |  **1494,09** | **1451,40** |

 **12.1. Socialinių paslaugų finansavimo šaltinių įvertinimas**

 Įvertinus socialinių paslaugų finansavimo šaltinius, galima teigti, kad kasmet Rokiškio rajono savivaldybės biudžete yra numatoma daugiau išlaidų socialinėms paslaugoms teikti. Savivaldybės biudžeto išlaidos socialinėms paslaugoms numatomos 5,33 procento viso savivaldybės biudžeto. Socialinių paslaugų finansavimo šaltiniai yra: savivaldybės biudžeto lėšos, valstybės biudžeto specialiosios tikslinės dotacijos, ES struktūrinių fondų lėšos.

 Socialinėms paslaugoms teikti asmenims su sunkia negalia lėšų, palyginti su ankstesniais metais, poreikis didėja, nes valstybiniuose socialinės globos namuose ir kitų rajonų globos namuose apgyvendintiems asmenims padidėjo socialinių paslaugų kainos.

 Siekiant savivaldybės biudžeto lėšų efektyvumo, siekiama palaikyti glaudų bendradarbiavimą su socialinės globos paslaugas Rokiškio rajono gyventojams teikiančioms įstaigomis, skatinti jas reguliariai vertinti gyventojų socialinių paslaugų poreikį ir sveikatos būklę.

 **13. Socialinių paslaugų finansavimo iš savivaldybės biudžeto būdai**

|  |  |  |
| --- | --- | --- |
| Eil. Nr. | Finansavimo būdai | Lėšos (tūkst. Eur) |
| praėję metai | einamieji metai |
| 1. | Socialinių paslaugų pirkimas |  |  |
| 2. | Tiesioginis socialinių paslaugų įstaigų finansavimas, iš jo: | **1177,08** | **1648,00** |
| 2.1. | savivaldybės pavaldumo įstaigoms |  |  |
| Rokiškio socialinės paramos centras | 822,08 | 950,00 |
| Obelių socialinių paslaugų namai | 165,00 | 568,00 |
| 2.2. | socialinių paslaugų įstaigoms pagal lėšų kompensavimo sutartis | 190,00 | 130,00 |
| 2.3. | nevyriausybinių organizacijų įstaigoms pagal lėšų kompensavimo sutartis | 0 | 0 |
| 3. | Savivaldybės biudžeto lėšos, skirtos nevyriausybinėms ir kitoms organizacijoms | **17,00** | **17,00** |
| 4. | Finansavimas, vykdant socialinių paslaugų programas: | **81,24** | **130,00** |
| slauga pagal socialines indikacijas | 12,61 | 30,00 |
| Rokiškio Šv. apaštalo evangelisto Mato parapijos senelių globos namai  | 68,33 | 70,00 |
| Akredituotai vaikų dienos socialinei priežiūrai organizuoti | 0,3 | 21,00 |
| Asmens higienos paslaugoms kompensuoti  | 0 | 9,00 |
|  | Iš viso | **1275,32** | **1795,00** |

 **14. Lėšos, reikalingos žmogiškųjų išteklių plėtrai**

 2021 m. vadovaujantis Lietuvos Vyriausybės ir Lietuvos Respublikos socialinės apsaugos ir darbo ministerijos priimtais teisės aktais, didės darbo užmokestis socialinių paslaugų srities darbuotojams. Didės valstybės dotacijos socialiniams darbuotojams, dirbantiems su šeimomis. 2021 m. valstybės lėšomis bus finansuojami 14 šios srities etatų, t. y. 14 etatų socialiniams darbuotojams, dirbantiems su šeimomis, 5 etatai – atvejo vadybininkai.

 Siekiant didinti darbuotojų motyvaciją ir gerinti teikiamų socialinių paslaugų kokybę, būtina investuoti į specialistų kvalifikacijos kėlimą, tačiau įvertinus šalyje esamą ekstremalią situaciją ir į prognozes dėl karantino tęsimo, galima teigti, kad kvalifikacijos kėlimo kursai galimai iki vasaros gali nevykti, nebent jie bus organizuojami nuotoliniu būdu. Vadovaujantis Lietuvos Respublikos valstybės ir savivaldybių įstaigų darbuotojų darbo apmokėjimo įstatymu, 2021 m. socialiniams darbuotojams pareiginių algų koeficientai didinami 30 proc.

 **15. Savivaldybės finansinių galimybių palyginimas su numatytų priemonių finansavimu**

 Rokiškio rajono savivaldybės strateginio veiklos plano Socialinės paramos ir sveikatos apsaugos paslaugų kokybės gerinimo programoje yra numatytos priemonės, kurios finansuojamos iš rajono savivaldybės biudžeto, valstybės biudžeto specialiosios tikslinės dotacijos ir kitų finansavimo šaltinių.

 2021 m. bus stengiamasi, kad rajono gyventojų socialinių paslaugų poreikiai būtų patenkinti, suteiktos kokybiškos socialinės paslaugos.

 Įgyvendinat galiojančius teisės aktus, reglamentuojančius socialinių paslaugų teikimą, siekiant išlaikyti Rokiškio rajono savivaldybės administracijos Socialinės paramos ir sveikatos skyriaus organizuojamų socialinių paslaugų teikimo kokybę ir kiekybę, finansavimas nėra mažinamas.

 Plane išdėstytos priemonės yra numatytos, atsižvelgiant į rajono savivaldybės finansines galimybes jas organizuoti ir įgyvendinti. Socialinių paslaugų gyventojams teikimas organizuojamas atsižvelgiant į prioritetines socialinių paslaugų gavėjų grupes, numatytas socialinių paslaugų plane.

 **15.1. Savivaldybės organizuojamų socialinių paslaugų įvertinimas**

 Rokiškio rajono savivaldybėje buvo teikiamos šios bendrosios socialinės paslaugos: informavimo, konsultavimo, tarpininkavimo ir atstovavimo, aprūpinimo būtiniausiais drabužiais ir avalyne, transporto organizavimo, sociokultūrinės, asmens higienos ir priežiūros organizavimo.

 Specialios socialinės paslaugos: pagalba į namus, socialinių įgūdžių ugdymas ir palaikymas, apgyvendinimas savarankiško gyvenimo namuose ir krizių centre, vaikų dienos socialinė priežiūra, intensyvi krizių įveikimo pagalba.

 Socialinės globos paslaugos: dienos socialinė globa namuose ir trumpalaikė socialinė globa. Globos centro paslaugos.

 Pažymėtina, kad į socialinių paslaugų teikimą aktyviai įsitraukia ir rajone veikiančios nevyriausybinės organizacijos. Pastebima aktyvesnių kaimo bendruomenių savanoriška pagalba teikiant paslaugas gyventojams. Nestacionarios socialinės paslaugos ekonominiu ir socialiniu požiūriu kur kas efektyvesnės nei stacionarių socialinių paslaugų įstaigų teikiamos paslaugos, todėl šioms paslaugoms ir bus skiriamas ypatingas dėmesys.

 Lyginat su ankstesniais metais, savivaldybės gyventojų socialinių paslaugų poreikiai yra tenkinami geriau, įsisavinus ES fondų lėšas yra teikiamos integralios pagalbos asmenims su sunkia negalia, asmeninio asistento paslaugos pagal projektą ,,Kompleksinių paslaugų teikimas Rokiškio rajone“.

 Pažymėtina, jog socialinės reabilitacijos paslaugas teikia rajone nevyriausybinės organizacijos, tačiau trūksta šių organizacijų teikiamų paslaugų kaimiškosios rajono vietovėse ir teikiamų paslaugų įvairovės bei iniciatyvos.

 Rokiškio rajone sukurtas socialinių paslaugų institucijų tinklas šiuo metu yra tikrai pakankamas. Rajone dvi biudžetinės įstaigos, teikiančios socialines paslaugas. Rokiškio socialinės paramos centras teikia bendrąsias, socialinės priežiūros ir socialinės globos paslaugas. 2020 m. Rokiškio socialinės paramos centrui perdavus Rokiškio Juozo Tumo-Vaižganto gimnazijos bendrabutį, esantį Rokiškio mieste, Basanavičiaus g. 3, bus perkeltas Socialinių įgūdžių ugdymo centras jaunuoliams, planuojama pritaikius šį pastatą neįgaliesiems teikti dienos socialinę globą institucijoje.

 Obelių socialių paslaugų namai Krizių centro padalinyje teikia apgyvendinimo paslaugas, taip pat teikiama trumpalaikė ilgalaikė socialinė globa bendruomeniniuose namuose, vaikų dienos socialinė priežiūra centre. Numatoma plėsti paslaugas apgyvendinimo paslaugas jaunuoliams po institucinės globos, atokvėpio paslauga. Esant poreikiui, trumpalaikės ir dienos socialinė globa vaikams su negalia.

**V. PLĖTROS VIZIJA IR PROGNOZĖS**

 **16. Socialinių paslaugų plėtros vizija**

 Socialinių paslaugų plėtros vizija – teikti socialines paslaugas ir kitokią socialinę paramą gyventojams, kuriems būtina pagalba, užtikrinant orumo nežeminančias gyvenimo sąlygas ir tenkinat jų būtiniausius poreikius.

 Išplėtotas socialinių paslaugų tinklas tenkins visų bendruomenės narių poreikius socialinėms paslaugoms, sumažės savireguliacijos, savipagalbos, socialinės atskirties ir užimtumo problemos. Didėjanti socialinių darbuotojų darbo patirtis ir kompetencija, pagerins teikiamų socialinių paslaugų kokybę.

 Pagal priemonę „Institucinės globos pertvarka: investicijos į infrastruktūrą“ savivaldybės administracija pateikė projektą „Rokiškio rajono bendruomeninių vaikų globos namų ir vaikų dienos centrų tinklo plėtra“. Projekto lėšomis nupirktas gyvenamasis namas su žeme Rokiškyje, bus pritaikytas neįgaliesiems, nupirkti reikiami baldai ir įranga, reikalinga gyventi 6–8 vaikams.

 Su projekto partneriais – asociacija „Gelbėkit vaikus“ Rokiškio vaikų dienos centru, Maltos ordino pagalbos tarnyba sustiprinta veikiančių vaikų dienos centrų, įsikūrusių Pandėlio gimnazijoje, Juodupės lopšelyje-darželyje ir buvusioje Kriaunų mokykloje, infrastruktūra. Bendradarbiaujant su kaimo bendruomene „Pakriauna“, įkurtas naujas vaikų dienos centras Pakriauniuose (Obelių sen.). Bendruomeninių vaikų globos namų įkūrimas suteiks galimybę globos netekusiems vaikams teikti paslaugas šeimai artimoje aplinkoje, vaikų dienos centrų infrastruktūros plėtra sudaro sąlygas rajono vaikams arčiau gyvenamosios vietos gauti dienos globos socialines paslaugas.

 **17. Prognozuojamos socialinės paslaugos**

 Teikiant socialines paslaugas ir per ateinančius trejus metus plečiant socialinių paslaugų tinklą ir mastą, bus orientuojamasi į prioritetines socialinių paslaugų gavėjų grupes: neįgaliuosius asmenis, senyvo amžiaus asmenis, socialinės rizikos vaikus, socialinės rizikos šeimas ir asmenis, vaikus su negalia. Šioms gavėjų grupėms plėtojant paslaugas ypatingas dėmesys bus skiriamas nestacionarių paslaugų, užtikrinančių pilnavertį asmens gyvenimą savo paties namuose teikimui. Nestacionarios socialinės paslaugos ekonominiu ir socialiniu požiūriu kur kas efektyvesnės nei stacionarių socialinių paslaugų įstaigų teikiamos socialinės globos paslaugos.

Šioms paslaugų gavėjų grupėms reikia plėsti tokių rūšių paslaugas:

* Senyvo amžiaus asmenims, neįgaliems asmenims – pagalbos namuose. Šios paslaugos turėtų sudaryti palankias sąlygas asmeniui kuo ilgiau turėti savarankišką ir visavertį gyvenimą bendruomenėje, savo namuose bei sumažintų stacionarios globos poreikį.
* Neįgaliems ir senyvo amžiaus asmenims, turintiems sunkią negalią, – dienos socialinės globos paslaugos asmens namuose. Taip pat pagal galimybes teikti integralios pagalbos paslaugas. Pagal Rokiškio rajono savivaldybės administracijos Jūžintų seniūnijos pasiūlymą teikti dienos socialinės globos paslaugas po darbo valandų ir išeiginėmis dienomis.
* Neįgaliems ir senyvo amžiaus asmenims, turintiems negalią, – dienos ir trumpalaikės socialinės globos paslaugos institucijoje.
* Socialinės rizikos šeimoms – gerinti socialinių įgūdžių ugdymo ir palaikymo paslaugų kokybę.
* Socialinės rizikos asmenims, šeimoms, neįgaliems ir senyvo amžiaus asmenims – užtikrinti apgyvendinimo savarankiško gyvenimo namuose teikiamų paslaugų kokybę.
* Kompleksinių paslaugų teikimas, užtikrinant paslaugų prieinamumą kuo arčiau gyvenamosios vietos, siekiant įgalinti šeimą įveikti iškilusias krizes ir derinti šeimos ir darbo įsipareigojimus. Teikti asmeninio asistento paslaugas.
* Vaikų dienos centrų infrastruktūros stiprinimas, didinant centrus lankančių vaikų skaičių, plečiant jiems teikiamas paslaugas;
* Bendruomeniniai socialinės globos namai vaikams, likusiems be tėvų globos. Aktyvinti šviečiamąjį darbą ieškant šeimų, kurios galėtų globoti vaikus, likusius be tėvų globos.
* Budinčių globotojų ir socialinių globotojų paieška ir vaikų, likusių be tėvų globos, apgyvendinimo pas globėjus organizavimas ir pagalbos globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti paslaugų teikimas.
* Apgyvendinimo savarankiško gyvenimo namuose paslauga be tėvų globos likusiems vaikams ( nuo 16 metų) ar sulaukusiems pilnametystės asmenims ( 24 m.), kuriems buvo teikta socialinė globa( rūpyba) ar kurie gyveno socialinę riziką patiriančiose šeimose, socialinės rizikos šeimoms.
* Socialinių įgūdžių ir ugdymo paslauga dienos centruose vaikams su negalia.

 **18. Savivaldybės biudžeto augimo perspektyva ir numatomas pokytis**

 2021 metais savivaldybės biudžeto lėšos, skiriamos socialinėms paslaugoms, didėja, todėl svarbu užtikrinti socialinių paslaugų kokybę ir plėtrą. Šie pokyčiais susiję su didėjančiu darbo užmokesčiu socialines paslaugas teikiantiems darbuotojams bei socialinių paslaugų infrastruktūros plėtra, atsiranda naujos paslaugų rūšys, didėja socialinių paslaugų kaina, daugėja asmenų su sunkia negalia.

**19. Išteklių prognozė ateinantiems 3 metams**

 Pagal patvirtintą Rokiškio rajono savivaldybės tarybos 2021 m. kovo 26 d. sprendimą Nr. TS-59 ,,Dėl Rokiškio rajono savivaldybės tarybos 2021 m. vasario 26 d. sprendimo Nr. TS-16 ,,Dėl Rokiškio rajono savivaldybės 2021–2023 metų strateginio veiklos plano patvirtinimo“ dalinio pakeitimo“ strateginio plano tikslas – užtikrinti aukštą švietimo, socialinės paramos ir sveikatos paslaugų kokybę ir prieinamumą. Pagal Socialinės paramos ir sveikatos apsaugos paslaugų kokybės gerinimo programą:

 parapijos senelių namų finansavimas – 70,00 tūkst. Eur;

 asmenų patalpinimas į stacionarias socialinės globos įstaigas – 130,00 tūkst. Eur;

 asmenų su sunkia negalia socialinės globos finansavimas – 360,60 tūkst. Eur;

 slauga pagal socialines indikacijas – 30,0 tūkst. Eur;

 socialinės reabilitacijos paslaugų neįgaliesiems bendruomenėje projektams finansuoti, Rokiškio rajono neįgaliųjų draugijos transporto paslaugų teikimas neįgaliesiems –20,00 tūkst. Eur;

 būsto aplinkos pritaikymas neįgaliesiems – 5,00 tūkst. Eur;

 akredituotai vaikų dienos socialinei priežiūrai organizuoti, teikti ir administruoti – 133,30 tūkst. Eur, iš jų savivaldybės lėšos – 21,00 tūkst. Eur;

 Rokiškio socialinės paramos centrui – 1387,079 tūkst. Eur, iš jų: savivaldybės deleguotai funkcijai – 822,079 tūkst. Eur, valstybės deleguotai funkcijai – 475,00 tūkst. Eur;

 Obelių socialinių paslaugų namai – 821,10 tūkst. Eur, iš jų: savivaldybės deleguotai funkcijai – 620,885 tūkst. Eur, valstybės deleguotai funkcijai – 217,30 tūkst. Eur.

 Siekiant geresnio socialinių paslaugų poreikio tenkinimo, rajone numatoma plėsti socialinių paslaugų rūšis pagal Socialinių paslaugų katalogą toms gyventojų grupėms, kurioms socialinių paslaugų poreikis nepatenkintas ar iš dalies tenkinamas. Lėšų numatoma gauti vykdant socialinius projektus.

 **20. Siūlomos plėsti regioninės paslaugos, jų rūšys ir prognozuojamas mastas**

|  |  |
| --- | --- |
| Socialinių paslaugų rūšys (nurodomos pagal socialines grupes) | Mastas (vietų skaičius) |
| Ilgalaikė socialinė globa suaugusiems asmenims , turintiems proto negalią (sergantiems lėtinės psichikos ligomis, turintiems intelekto sutrikimų. | 7 (vietų skaičius pagal poreikį) |
| Ilgalaikė (trumpalaikė) socialinė globa vaikams, turintiems proto ir fizinę negalią. | 2 (vietų skaičius pagal poreikį)2 (vietų skaičius pagal poreikį) |
|  Atokvėpio paslaugos (vaikams su sunkia negalia) |
| Apgyvendinimo savarankiško gyvenimo namuose paslauga be tėvų globos likusiems vaikams (nuo 16 metų) ar sulaukusiems pilnametystės asmenims, kuriems buvo teikta socialinė globa (rūpyba) ar kurie gyveno socialinę riziką patiriančiose šeimose, socialinės rizikos šeimoms. | 5 (vietų skaičius pagal poreikį) |

**VI. PLANO ĮGYVENDINIMO PRIEŽIŪRA**

 **21. Socialinių paslaugų plano įgyvendinimo priežiūros vykdytojai**

 Rokiškio rajono savivaldybės socialinių paslaugų plano įgyvendinimo priežiūros vykdytojai yra Rokiškio rajono savivaldybės administracijos Socialinės paramos ir sveikatos skyrius, kuris atsakingas už socialinių paslaugų organizavimo administravimą kartu su kitais savivaldybės administracijos padaliniais ir socialinių įstaigų atsakingais asmenimis.

 **22. Socialinių paslaugų plano įgyvendinimo priežiūros etapai ir įvertinimo rezultatai**

 Rokiškio rajono socialinių paslaugų planas bus vertinamas baigiantis kalendoriniams metams. Socialinės paramos ir sveikatos skyrius renka, sistemina, analizuoja informaciją apie teikiamas socialines paslaugas savivaldybės teritorijoje. Socialinių paslaugų įstaigos ir organizacijos teikia ketvirčio ir metines biudžeto vykdymo bei veiklos ataskaitas. Socialinės paramos ir sveikatos skyrius analizuoja ir vertina, kaip socialinių paslaugų įstaigos ir organizacijos įgyvendina Socialinių paslaugų plano tikslus ir uždavinius, ar efektyviai naudoja lėšas. Plano vertinimo rezultatai turės būti aptariami su socialinių paslaugų įstaigų vadovais, seniūnijų socialiniais darbuotojais, savivaldybės administracijos atstovais, nevyriausybinių organizacijų atstovais. Vertinimo metu aptariamos iškilusios kliūtys planui įgyvendinti, laukiamiems rezultatams pasiekti, ieškoma būdų kliūtims šalinti.

 **23. Pasiektų rezultatų, tikslų ir uždavinių analizė, numatytų** v**ykdyti priemonių efektyvumas**

 Atliekant plano peržiūrą bus vertinamas plano ir jo priemonių tikslingumas, atsižvelgiant į kintančias aplinkybes ir veiksnius, turinčius ar galinčius turėti įtakos socialinių paslaugų planui įgyvendinti, tikslams pasiekti.

 Vertinant socialinių paslaugų planą bus žiūrima, ar pasiekti laukiami rezultatai, ar įgyvendinamos visos priemonės laukiamiems rezultatams pasiekti, ar skirtos numatytos lėšos. Analizuojami veiksniai, kurie gali turėti reikšmės numatytiems rezultatams pasiekti, ir numatomos priemonės jiems pašalinti ar sumažinti.

 Ar efektyviai vykdomos numatytos priemonės, bus sprendžiama pagal socialinės apsaugos ir darbo ministro tvirtinamus socialinių paslaugų efektyvumo vertinimo kriterijus.

 Socialinių paslaugų plano įgyvendinimo priežiūra bus derinama su savivaldybėje nustatyta bendra strateginio plano stebėsenos tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rokiškio rajono savivaldybės tarybai

**SPRENDIMO PROJEKTO ,,DĖL ROKIŠKIO RAJONO SAVIVALDYBĖS 2021 METŲ SOCIALINIŲ PASLAUGŲ PLANO PATVIRTINIMO“ AIŠKINAMASIS RAŠTAS**

 **Parengto projekto tikslai ir uždaviniai.** Patvirtinti Rokiškio rajono savivaldybės 2021 metų socialinių paslaugų planą.

 **Šiuo metu teisinis reglamentavimas.** Lietuvos Respublikos vietos savivaldos įstatymo 6 straipsnio 12 punktas, Lietuvos Respublikos socialinių paslaugų įstatymas, Socialinių paslaugų katalogas ir kiti teisiniai aktai, susiję su socialinėmis paslaugomis.

 **Sprendimo projekto esmė**. Rokiškio rajono savivaldybės 2021 metų socialinių paslaugų planas parengtas, vadovaujantis Lietuvos Respublikos socialinių paslaugų įstatymu, Socialinių paslaugų planavimo metodika, patvirtinta Lietuvos Respublikos Vyriausybės 2006 m. lapkričio 15 d. nutarimu Nr. 1132 ,,Dėl Socialinių paslaugų planavimo metodikos patvirtinimo“, Socialinių paslaugų katalogu, patvirtintu Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 ,,Dėl socialinių paslaugų katalogo patvirtinimo“, Socialinių paslaugų plano formos ir socialinių paslaugų efektyvumo vertinimo kriterijais, patvirtintais Lietuvos Respublikos socialinės apsaugos ir darbo ministro 2007 m. balandžio 12 d. įsakymu Nr. A1-104 ,,Dėl socialinių paslaugų plano formos ir socialinių paslaugų efektyvumo vertinimo kriterijų patvirtinimo“.

 Pagrindinis Rokiškio rajono socialinių paslaugų plano tikslas- nustatyti socialinių paslaugų teikimo mastą ir rūšis pagal gyventojų poreikius, socialinių paslaugų finansavimo poreikį ir veiksmingumą. Socialinių paslaugų plano objektas yra socialinės paslaugos, kurias savivaldybė planuoja ir organizuoja savo teritorijos gyventojams, ir kurių teikimą finansuoja iš savivaldybės biudžeto, taip pat iš Lietuvos Respublikos valstybės biudžeto specialiųjų tikslinių dotacijų savivaldybių biudžetams.

 Socialinių paslaugų plano rengimui reikalingą ir plane analizuotą informaciją pateikė rajono biudžetinės įstaigos – Rokiškio socialinės paramos centras ir Obelių socialinių paslaugų namai, pasiūlymus dėl socialinių paslaugų plėtros pateikė ir seniūnijos.

 Plane numatyti socialinių paslaugų teikimo ir plėtros tikslai, atliktas savivaldybės socialinės ekonominės ir demografinės situacijos įvertinimas, esamų socialinių paslaugų infrastruktūros savivaldybėje analizė. Plane numatyta socialinių paslaugų uždaviniai ir priemonių planas – prioritetinės socialinių paslaugų plėtros kryptys, socialinių paslaugų finansavimo šaltiniai. Priemonių tikslas – užtikrinti nestacionarių socialinių paslaugų teikimą rajono gyventojams bei plėtoti nestacionarias paslaugas kaip alternatyvą stacionarių paslaugų įstaigų paslaugoms.

 **Galimos pasekmės, priėmus siūlomą tarybos sprendimo projektą:**

 **teigiamos –** patvirtinus Rokiškio rajono savivaldybės 2021 metų socialinių paslaugų planą, savivaldybė užtikrins socialinių paslaugų teikimą Rokiškio rajono gyventojams, atsižvelgdama į žmogaus poreikius ir galimybes;

 **neigiamų** nėra.

 **Kokia sprendimo nauda Rokiškio rajono gyventojams**. Rajono gyventojams pateikiamas Rokiškio rajono savivaldybės 2021 metų socialinių paslaugų planas, kuriame nurodomi socialinių paslaugų teikimo ir plėtros tikslai, esamos socialinių paslaugų infrastuktūros analizė, prioritetinės socialinių paslaugų plėtros kryptys. Įgyvendinant naujus projektus, paslaugų gavėjai gaus įvairesnes jų poreikius bei lūkesčius atitinkančias paslaugas. Apie galimybes pasinaudoti teikiamomis paslaugomis informacija bus nuolat atnaujinama socialines paslaugas teikiančių institucijų internetinėse svetainėse.

 **Finansavimo šaltiniai ir lėšų poreikis.** Papildomų lėšų nereikės, priemonės planuojamos pagal Rokiškio rajono savivaldybės asignavimus. Finansavimo šaltiniai – savivaldybės biudžetas, valstybės tikslinė dotacija, ES lėšos.

 **Suderinamumas su Lietuvos Respublikos galiojančiais teisės norminiais aktais.**  Projektas neprieštarauja galiojantiems teisės aktams.

 **Antikorupcinis vertinimas**. Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertinamas antikorupciniu požiūriu.

Vedėjo pavaduotoja Zita Čaplikienė